(VIDEO) DRAMA IZNAD SARAJEVA: Pilot u poslednjem trenutku uvukao točkove!\nJedan od putnika aviona koji je bio spreman da sleti u prestonicu BiH snimio je trenutak kada je pilot u poslednjem trenutku podigao točkove i odustao od sletanja.\nDrama iznad Sarajeva – magla protiv aviona / VIDEO\nB92 - 06.12.2017\nGusta magla koja se u poslepodnevnim satima nadvila iznad glavnog grada BiH onemogućila je nekoliko aviona da slete na sarajevski aerodrom. Jedan od putnika aviona koji je bio spreman da sleti snimio ...\nMagla otkazala letove u Sarajevu\nRTS - 06.12.2017\nGusta magla koja se u poslepodnevnim satima nadvila iznad glavnog grada BiH onemogućila je nekoliko aviona da slete na sarajevski ...\nDrama iznad Sarajeva: Pilot u poslednjem trenutku odustao od sletanja zbog magle (VIDEO)\nBKTV - 06.12.2017\nNekoliko aviona nije mogli da sleti sarajevski aerodrom zbog guste magle koja se u poslepodnevnim satima nadvila iznad glavnog grada BiH. Jedan od putnika aviona koji je bio spreman da sleti snimio ...\nDrama iznad Sarajeva: Magla protiv aviona (VIDEO)\nVesti Online - 06.12.2017\nGusta magla koja se u poslepodnevnim satima nadvila iznad glavnog grada BiH onemogućila je nekoliko aviona da slete na sarajevski aerodrom. Tweet pixabay.com Foto: Ilustracija Jedan od putnika aviona ...


Fondacija „Danilo Kiš“ poziva sve mlade na Online radionice soft skills veština\nFondacija „Danilo Kiš“ poziva sve mlade na Online radionice soft skills veština, koje će biti održane tokom avgusta meseca preko Zoom-a.\nSvake srede u avgustu, počevši od 5. avgust, sa početkom u 18 sati, zainteresovani će imati priliku da učestvuju u online zoom radionicama na različite teme. Nije neophodno kontinuirano praćenje svih radionica, već je moguće učešće samo u pojedinačnim radionicama, koje se biraju u skladu sa sopstvenim interesovanjima.\nUčiće se o tome kako da utvrdimo prioritete, planiramo i organizujemo svoje vreme sa minimalnom prokrastinacijom, zatim kako da pobošljamo svoje komunikacione veštine i da razvijemo neke nove, kako da se profesionalno orijentišmo i da planiramo svoju karijeru, a da bi to sve postigli, treba da se napiše kvalitetan CV i motivaciono pismo bez kojeg danas nema kontakta sa budućim poslodavcem.\nKako biste učestvovali, potrebno je:\n5. avgust, 18h: “Upravljanje vremenom”\n12. avgust, 18h: “Komunikacija i veštine potrebne za kvalitetnu komunikaciju”\n19. avgust,18h: “Profesionalna orijentacija i karijerno savetovanje”\n26. avgust,18h: “Pisanje CV-a i motivacionog pisma”


Vučić: Pozvaću Dodika i Bosića da razmenimo mišljenje\nPremijer Srbije Aleksandar Vučić izjavio je da ne misli da se meša u političku scenu Republike Srpske, ali da će pozvati lidere dve najjače partije u RS, Milorada Dodika i Mladena Bosića, da razmene mišljenja o svim važnim temama i da pokušaju usaglasiti poglede na budućnost celog regiona i saradnju Srbije i Republike Srpske.\n"Sami, odvojeni i posvađani bićemo mala i beznačajna tržišta, s umirućim ekonomijama, politikama prošlosti, a ne budućnosti. U političkom smislu nije nam potrebno bratstvo i jedinstvo, ali nam je potrebna racionalna i odgovorna, bliska saradnja na svim poljima, od izgradnje infrastrukturnih projekata do zajedničkog izlaska na treća tržišta", kazao je Vučić.\nGovoreći o unapređenju odnosa Srbije i BiH, on je ocenio da Srbi, Bošnjaci i Hrvati, koji vekovima žive na ovim prostorima, ni u budućnosti neće moći jedni bez drugih, dodavši da će za sve biti bolje da to razumeju i "neke usijane glave".\n"Ja sam to razumeo i mnogo toga naučio iz sopstvenih grešaka i lične, političke uskogrudosti. Sve ovo sam rekao samo zato što mi se čini da je politika delimična prepreka unapređenju naših odnosa u svim sferama društvenog života, iako su ti odnosi bolji nego ranije", dodao je premijer Srbije.\nKomentarišući odnose Srbije i RS, on je ocenio da će građani RS u narednom periodu osetiti više konkretne podrške i pomoći od Srbije, naglašavajući da će snažna Srbija uvek značiti i mir u regionu, ali i jaku RS.\nUpitan da li će prisustvovatin obeležavanju 20 godina od zločina srpskih snaga nad Bošnjacima u Srebrenici, Vučić je kazao da "osuđuje taj užasni zločin i poštuje svaku žrtvu", ali da je rano govoriti o "konkretnim političkim manifestacijama".\n"Uostalom, predsednik Boris Tadić je već bio u Srebrenici", ukazao je on.\nGovoreći o odluci Haškog tribunal da se Vojislav Šešelj vrati u pritvorsku jedinicu u Ševeningenu, premijer Srbije je ocenio da kad god je potrebno da se izvrši dodatni pritisak na Srbiju po pitanju dijaloga s Albancima na Kosovu, "iz raznih kutija počinju da iskaču svakovrsne kritike i primedbe na račun Vlade".\n"Kad ni to nije dovoljno, onda pokušavaju da obore rejting Vlade Srbije vraćanjem Šešelja i brojnim drugim akcijama, ali Srbija je nezavisna i suverena zemlja i donosi odluke u skladu sa svojim i interesima svog naroda, a ne pod bilo čijim pritiscima", dodao je on.\nSRBIJA NA EVROPSKOM PUTU\nGovoreći o odnosima s Briselom, Vašingtonom i Moskvom, Vučić je kazao da je Srbija na evropskom putu, da je vojno neutralna, a da je njena normalna i racionalna želja da sačuva dobre odnose s Moskvom.\nUpitan da li je Srbija bila "politički, ekonomski, administrativno, pa i menatalno zapuštena zemlja" u vreme kada je preuzeo vlast, Vučić je odgovorio da je svesno izabrao teži put, koji podrazumeva suštinsku promenu zemlje.\n"Znajući šta me sve čeka, svesno sam izabrao ovaj drugi put, uveren da samo težim putem možemo doći do normalne, moderne i uspešne Srbije", naveo je on, ocenivši da će Srbija pre kraja mandata njegove vlade biti bolja i uređenija zemlja nego što je bila 2014.\nGovoreći o otporu reformama, Vučić je kazao da "političari i tajkuni koji su se bogatili zahvaljujući sprezi s establišmentom, nemaju dovoljno interesa da Srbija postane pristojna i normalna zemlja", ali je poručio da oni "neće imati šansu da ostvare svoje planove o zaustavljanju države".


Faktor | Vučić zakazao hitan sastanak zbog tenzija sa Crnom Gorom\nObjavljeno: 29.11.2020. u 09:13\nPredsjednik Srbije Aleksandar Vučić zakazao je hitan sastanak sa premijerkom Anom Brnabić i ministrom vanjskih poslova Nikolom Selakovićem.\nKako pišu srbijanski mediji, na sastanku će razgovarati o vanjskopolitičkim prilikama, odnosima u regionu s posebnim akcentom na posljednja dešavanja sa Crnom Gorom. Sastanak je zakazan za večeras u 18 sati u zgradi Predsjedništva Srbije.\nSastanak će biti održan nakon što je ambasador Srbije u Crnoj Gori Vladimir Božović proglašen za personu non grata i od njega je zatraženo da napusti Crnu Goru.\nKako je saopćilo Ministarstvo vanjskih poslova Crne Gore, odluka je donesena "nakon dužeg i kontinuiranog miješanja u unutrašnje stvari Crne Gore, ponašanja i izjava nespojivih sa uobičajenim i prihvatljivim standardima obavljanja diplomatske funkcije".\nBožović je jučer, kako je saopćeno iz MVP-a Crne Gore, nelegalnu i nelegitimnu Podgoričku skupštinu 1918. nazvao "oslobođenjem" i "slobodnom voljom" crnogorskog naroda, čime je još jednom, na najdirektniji način, omalovažio državu koja mu je dala diplomatsko gostoprimstvo. To je i bila kap koja je prelila čašu.\nSrbija je uzvratila istom mjerom, te je Ministarstvo vanjskih poslova te zemlje proglasilo ambasadora Crne Gore u Srbiji Tarzana Miloševića personom non grata.\nProsrpske stranke U Crnoj Gori najavljuju da će nova vlada poništiti odluku MVP-a Crne Gore o proglašenju ambasadora Božovića nepoželjnim u toj zemlji.\nAleksandar VučićSrbijaCrna GoraTarzan MiloševićVladimir Božović


Odgušenje kanalizacije Novi Beograd Piramida - hitno 0-24h dezurni, mašinsko otpusavanje kanalizacije Novi Beograd Piramida, cena\nOdgušenje kanalizacije Novi Beograd Piramida\nNa raspolaganju je zainteresovanima i ručno odgušenje kanalizacije Novi Beograd Piramida i mašinsko, a u kom slučaju se koriste specijalna savremena vozila, koja omogućuju da otčepljenje kanalizacionih horizontalna i vertikalna bude izvršeno pod pritiskom.\nKako većina servisa ima i službu za hitne intervencije, to je odgušenje kanalizacije Novi Beograd Piramida dostupno i u dane vikenda i u toku noći, ali i nakon što uobičajenog radno vreme samog servisa bude završeno. Napominjemo da kada su u pitanju hitne intervencije, cena usluge varira, te je obično viša od one, koja se naplaćuje za izvršenje istih usluga u toku radnog vremena majstora, ali će tačne informacije o tome svaki klijent naravno imati na vreme.\nDa bi mogli sa uspehom da očiste kanalizacione horizontale, odnosno vertikale u bilo kom objektu, majstori prvo moraju da steknu uvid u trenutno stanje samog sistema, te da utvrde u čemu je problem.\nNaravno da će im sve to pomoći i da odluče da li je potrebno izvršiti ručno ili mašinsko odgušenje kanalizacije Novi Beograd Piramida. Svakako da će klijentima predočiti koja usluga je u tom slučaju bolja, a i pripremiće ponudu, u koju ću uneti i informacije o roku završetka radova, ali i podatak o ceni konkretne usluge.\nZahvaljujući dugogodišnjem iskustvu, majstori koji su zaposleni u ovim servisima, u principu relativno lako mogu da zaključe gde je nastao problem, te da u skladu sa time i odluče da li je bolje da bude primenjeno ručno ili mašinsko odčepljivanje kanalizacionog sistema. Međutim, ima i onih slučajeva, kada je najbolje izvršiti snimanje kanalizacionih cevi specijalnim mikro kamerama, a kako bidijagnostika bila što bolje izvršena. Naime, tom prilikom će majstori na osnovu snimaka saznati u čemu je problem i pronaći najbolje rešenje da ga sa uspehom otklone. Nakon što bude izvršeno dijagnostičko snimanje kanalizacionog sistema mikro kamerama, majstori će izvršiti odgušenje kanalizacije Novi Beograd Piramida uz pomoć specijalnih mašina ili ručno, a nakon toga će u skladu sa pravilima biti izvršena i usluga kontrolnog snimanja cevi, ne bi li na taj način utvrdili da je u potpunosti konkretna poteškoća otklonjena.\nSve uobičajene vodoinstalaterske usluge nude zaposleni u ovim servisima, a oni mogu biti angažovani i prilikom renoviranja kupatila, ali i kada je potrebno očistiti kanalizacioni sistem u nekom industrijskom postrojenju, odnosno u hotelu ili zdravstvenoj instituciji, to jest u objektu bilo koje namene.


Tramp dozvolio otvaranje arhiva | Radio Televizija BN\nTramp dozvolio otvaranje arhiva\nPredsednik SAD Donald Tramp objavio je na svom tviter nalogu da će njegova administracija dozvoliti otvaranje strogo poverljivih dokumenata o atentatu na bivšeg predsednika SAD Džona F. Kenedija.\nSvijet 21.10.2017 | 21:38\nTramp je doneo odluku uprkos preporuci Nacionalnog saveta za bezbednost da to ne čini. Neki su već prokomentarisali da Tramp to radi sa namerom da skrene pažnju sa niza negativnih priča u kojima je akter on ili njegova administracija, piše "Independent".\n"Dozvoliću, kao predsednik, da se već dugo blokirani i poverljivi fajlovi o Džonu Kenediju otvore", napisao je Tramp na Tviteru.\nS obzirom na način na koji se obratio putem Tvitera, postoji nagoveštaj da bi otvaranje dokumenata ipak moglo da bude blokirano, ali javnost očekuje da se to ne desi.\nDokumenta bi trebalo da budu obelodanjena 26. oktobra, a Tramp je jedina osoba koja ima vlast da to spreči.\nRadi se o kolekciji od 35.000 dokoumenata koji i dalje nisu u potpunosti dostupni javnosti, među kojima i 3.603 dokumenta koja javnost nikada nije videla.\n"Američka javnost zaslužuje da zna činjenice i makar zaslužuju da znaju šta je to vlada krila od njih sve ove godine", rekao je prošlog meseca za AP profesor Leri Sabato, politikolog i autor knjige o Kenediju.\nDžon F. Kenedi ubijen je u Dalasu u američkoj saveznoj državi Teksas 22. novembra 1963. godine i od tada se pojavilo pregršt teorija zavere o njegovoj smrti.\nZa Kenedijevo ubistvo okrivljen je bivši marinac Li Harvi Osvald, kojeg je pre suđenja ubio vlasnik diskoteke Džek Rubi. Rubi je za ubistvo Osvalda osuđen na smrt, međutim, ta kazna je ukinuta.\nKomisija za istragu o atentatu na Džona Kenedija, kolokvijalno poznata kao Vorenova komisija, došla je zaključka da je Osvald delovao sam u ubistvu predsednika, kao i to da je Rubi Osvalda ubio bez ičije pomoći.\nNalazi komisije su proglašeni kontroverznim a mnoge kasnije sprovedene istrage uspele su i da demantuju i da potvrdi neke nalaze komisije.\nAmerika propagira transparentnost, dakle Trump to slijedi.


24.06.2019 / 08:36 Svijet - Izbori u Istanbulu\nEkrem Imamoglu / Vijesti.ba\nTurski predsjednik Redžep Tajip Erdogan pretrepio je težak udarac pošto su glasači, nezadovoljni ekonomskim stanjem u zemlji i njegovom sve autoritarnijom vlašću, na ponovljenim izborima za gradonačelnika Istanbula opet podržali opozicionog kandidata Ekrema Imamoglua, pišu svjetski mediji i ukazuju da bi poraz u gradu u kojem je Erdogan počeo političku karijeru kao gradonačenik mogao biti početak njegovog kraja.\nUbjedljiva pobjeda Ekrema Imamoglua je ošamućujuća osuda ekonomske politike i sve autoritarnije Erdoganove vladavine, ocjenjuje Bloomberg, ukazujući da je kandidat opozicione Republikanske narodne partije (CHP) osvojio oko 54 odsto glasova, a kandidat vladajuće Partije pravde i razvoja (AKP) Binalij Jildrim 45 osto glasova poslije prebrojanih 99 odsto glasačkih listića.\nKandidat AKP-a je tijesno izgubio 31. marta s 14.000 glasova razlike, dok je sada jaz bio skoro 800.000 što je nedvosmislena poruka da su birači zabrinuti za rastakanje demokratskih osnova Turske, ističe Bloomberg.\nPobjeda opozicije u Istanbulu imaće dramatične posljedice po Erdoganovu vlast u zemlji, ocjenjuje The Guardian, dodajući da su izbori u nedjelju smatrani testom krhkih turskih demokratskih standarda i Erdoganove političke budućnosti.\nGuardian ukazuje na razlike u Erdoganovoj partiji - bivši predsjednik Abdulah Gul, koji je otvoreno kritikovao novo glasanje u Istanbulu, izazvao je komešanje rekavši novinarima "Božjom voljom sve će biti u redu", što liči na Imamogluov slogan "Sve će biti u redu", podstakavši spekulacije da je bivši Erdoganov saveznik glasao za opozicionog kandidata.\nGubitak Istanbula drugi put je bio nezamisliv ishod za AKP, ističe Guardian i ukazuje da kao najveći turski grad i privredno čvorište, Istanbul pokriva 31 odsto BDP-a zemlje dok je važan pogon za nezvaničnu mrežu finansiranja vladajuće partije koja je zajedno sa svojom islamskom prethodnicom kontrolisala grad posljednjih četvrt vijeka.\nErdogan je doživio najveći poraz u svojoj politčkoj karijeri, iako je opozicija bila suočena s neravnopravnim uslovima, glavnim medijima naklonjenim predsjedniku i neskrivenim korišćenjem vladinih sredstava za podršku kandidatu vladajuće partije, ističe The New York Times.\nPoraz vladajuće partije u nedjelju u Istanbulu dolazi u delikatnom trenutku za turskog predsjednika, ocjenjuje The Wall Street Journal.\nErdogan pokušava da obnovi tursku privredu pogođenu recesijom, a ove nedjelje bi trebalo da se sastane s američkim predsjednikom Donaldom Trumpom kako bi riješio diplomatski sukob sa SAD, između ostalog oko kupovine ruskog protivvazdušnog sistema, objašnjava američki list.


MIN Lokomotiva dobila posao vredan 3,7 miliona evra (video)\nMIN Lokomotiva dobila posao vredan 3,7 miliona evra (video) 09.Maj.2012, 19:15, Izvor: RTV 5\nMIN Lokomotiva učestovavala je na medjunarodnom tenderu koji su raspisale Železnice Srbije, i pored firmi iz Hrvatske i Rumunije, imali su najbolju ponudu. Ugovor o remontu lokomotiva za Železnice Srbije, potpisan je u Gradskoj kući u Nišu.\n"Remontovaće 10 elektromotornih lokomotiva, posao je vredan više od 300 miliona dinara, rok za završetak je 180 dana, a prve locomotive treba da >> Pročitaj celu vest na sajtu RTV 5 << budu gotove u narednih pet meseci", kaže Milovan Marković, generalni direktor Železnica Srbije.\n"Imali smo ranije manje poslove, ali ovo je u poslednje dve i po godine, najznačajniji posao koji smo dobili, i značiće mnogo i našim radnicima, jer su im sada isplaćene sve zaostale plate koje su ranije potraživali", kaže Slavko Raičević, direktor MIN Lokomotive.\nMIN Lokomotiva je ranije ove godine već potpisala jedan ugovor sa Železnicama Srbije, o remontovanju 100 osovinskih sklopova za lokomotive, vredan 40 miliona dinara, koji se finansira iz Programa Vlade Srbije, za oživljavanje domaće vagonogradnje.\nB92: MIN remontuje domaće lokomotive\nNiški remonteri bolji od hrvatskih i rumunskih\n„MIN Lokomotiva" u narednih šest meseci remontovaće deset elektromotornih lokomotiva za potrebe „Železnica Srbije", što će joj doneti prihod od 360 miliona dinara


Trešnje - čistači organizma: Gastronomad, nova epizoda u ponedeljak, 13. septembra, u 12:20, na RTS 1 - Gastronomad\nTrešnje – čistači organizma: Gastronomad, nova epizoda u ponedeljak, 13. septembra, u 12:20, na RTS 1\nPrvi pisani evropski tragovi o kultivisanju trešnje potiču iz grčkih izvora iz I veka pre nove ere. Od davnina su trešnje smatrane najboljim voćem za pročišćavanje organizma. Zahvaljujući antocijaninima, koji im daju karakterističnu modro crvenu boju, oslobađaju organizam od toksina i neutrališu slobodne radikale, koji su odgovorni za degenerativne bolesti, kao što su Alchajmer, kancer ili artritis. Dokazano je i da pomažu u prevenciji raznih bolesti i problema sa srcem, a sprečavaju i prevremeno starenje ćelija. Ipak, zbog veće količine šećera i ugljenih hidrata preporučeno je da ih umereno konzumiraju osobe koje boluju od dijabetesa.\nTrešnje se u mnogim kuhinjama najčešće koriste za pripremu kolača i drugih poslasltica. Naš gastronomad Katarina Petrović Kaja naučiće nas kako se trešnje slažu sa slanim specijalitetima i pripremiti sočni stek sa trešnjama.\nGastronomad, nova epizoda u ponedeljak, 13. septembra, u 12:20, na RTS 1.\nPrethodno Prednosti ovsenih pahuljica: Gastronomad, nova epizoda u ponedeljak, 6. septembra, u 12:15, na RTS 1\nSledeće Čija znači snaga: Gastronomad, nova epizoda u ponedeljak, 20. septembra, u 13:30, na RTS 1


Firma brata Darije Kisić Tepavčević ponovo u milionskom poslu sa Ministarstvom zdravlja – Gerila\nGerila > Društvo > Firma brata Darije Kisić Tepavčević ponovo u milionskom poslu sa Ministarstvom zdravlja\nobjavljeno na Nov. 19, 2021 u 1:04 pm 19/11/2021\nFirme Nites, MedIT i Telekom su od Ministarstva zdravlja dobile posao proširanje elektronskog recepta za lekare i specijaliste koji je vredan 161,6 miliona dinara (blizu 1,4 miliona evra), vidi se iz odluke o dodeli ugovora, piše Nova ekonomija.\nZajednička ponuda ovih kompanija bila je ujedno i jedina.\nU kompaniji Nites na jednom od rukovećih mesta nalazi se i Bojan Kisić, brat ministarske Darije Kisić Tepavčević.\nKako navodi Nova ekonomija, MEDIT iz Beograda će obaviti 49 odsto posla koji se ondosi na razvoj i implementaciju modula za propisivanje lekova, integraciju zdravtstvenog informacionog sistema na lokalu, povećanje autentikacija za korisnike na Kosovu i Metohiji, razvoj servisa za izbor apoteke, kao i kontrolu kvaliteta izdavanja repcepata.\nKompaniji NITES će biti poveren neznatno manji deo posla (47,5 odsto), a zajedno sa firmom MedIT će raditi na razvoju i implementaciji modula i integraciji sistema na lokalu. Ostatak njihovog posla odnosiće se na autorizaciju realizacije recepata, a biće im povereno i administriranje bazom podataka.\nTELEKOM će obavati tek 3,5 odsto posla koji se odnose na obezbeđenje rezervne lokacije za ponuđeni softver (Disaster recovery).\nOve tri firme su letos dobile niz poslova Ministarstva zdravlja, ukupne vrednosti 635,1 milion dinara (oko 5,4 miliona evra).\nMedIT, Nites i Telekom su dobile ugovore koji se odnose na platformu za bolovanje za zdravstvo (197,1 miliona dinara), održavanje integrisanog zdravstvenog informacionog sistema (IZIS) (113,1 miliona dinara), projekat proširenja nacionalne medicinske platforme za preventivu i dijagnostiku (160,2 miliona dinara), kao i za održavanje ove platforme (164,7 miliona dinara).\nPodsetimo, kako je BIRN pisao, jedan od direktora u kompaniji Nites je Bojan Kisić je brat ministarke Darije Kisić Tepavčević i suprug bivše ministarke pravde Nele Kuburović.\nIstraživanje BIRN-a je pokazalo da su od 2013. godine do danas firme NITES grupe samo u Srbiji potpisale 27 ugovora vredna oko 26,8 miliona evra, same ili u konzorcijumu sa drugim firmama.\nNa sajtu Nites grupe koja posluje i u Češkoj Republici, Crnog Gori i Bosni i Hercegovini piše da je Bojan Kisić direktor operacija (Chief Operations Officer).\nKisić Tepavčević je u aprilu 2021. rekla da njen brat “nije ni vlasnik, niti suvlasnik, ni direktor, niti odgovorno lice ni u jednoj od firmi koje se spominju” i da je on samo jedan od zaposlenih inženjera.\nIzvor: Nova ekonomija (link: https://novaekonomija.rs/vesti-iz-zemlje/nites-ponovo-u-milionskom-poslu-sa-ministarstvom-zdravlja)\n“Brnabić pokazala totalno neznanje i da nije dorasla funkciji”


Kolumne & novosti: Notari oštetili više od 50.000 građana oko zahteva za upis u katastar\nNotari oštetili više od 50.000 građana oko zahteva za upis u katastar\nRepublički geodetski zavod (RGZ) saopštio je da je utvrdio da je određeni broj javnih beležnika, zbog neprofesionalnog postupanja, oštetio više od 50.000 građana kojima je obustavljen zahtev za upis u katastar. Javnobeležnička komora Srbije negira tvrdnje RGZ.\nZbog neurednosti dostavljenih zahteva i nezakonitosti u obradi predmeta od strane jednog broja javnih beležnika, RGZ je u protkelom periodu morao da obustavi 23.924 zahteva koji su katastru upućeni iz notarskih kancelarija.\nZbog utvrđenih nepravilnosti u radu pojedinih javnih beležnika Republički geodetski zavod je primoran da uputi apel građanima da provere kvalitet rada javnih beležnika koji su nadležni za njihovu teritoriju i izaberu one notarske kancelarije koje ostvaruju bolje rezultate.\nProveru rada javnih beležnika građani mogu izvršiti na sajtu RGZ, dodaje se u saopštenju.\nU saopštenju se dodaje i da je RGZ već uputio primedbe Ministarstvu pravde i Javnobeležničkoj komori, koja je u obavezi da pokreće postupke protiv onih javnih beležnika koji rade suprotno zakonima i propisima.\nJavnobeležnička komora negira tvrdnje RGZ\nJavnobeležnička komora Srbije odbacila je navode Republičkog geodetskog zavoda da su građanima obustavljeni brojni zahtevi za upis u katastar zbog navodnog nezakonitog postupanja javnih beležnika i ističe da se "ponosi rezultatima rada" javnih beležnika u pogledu primene Zakona o upisu u katastar nepokretnosti i vodova.\nU saopštenju, Komora je ukazala da su prema zvaničnoj statistici objavljenoj na portalu RGZ, od 1. jula 2018. i početka primene Zakona do 1. septembra ove godine javni beležnici poslali 545.866 zahteva za upis u katastar, od kojih je 528.920 rešeno bez ikakvih primedbi.\nStatistika RGZ navodi podatak da je u tom periodu obustavljeno 16.946 zahteva za upis u katastar, što se, kako navodi Komora, drastično razlikuje od broja koji je danas saopštio RGZ - 23.924 obustavljenih zahteva.\nKomora je napomenula da su zahtevi za upis u katastar pretežno obustavljani zbog toga što su pojedine službe za katastar nepokretnosti pogrešno primenjivale propise, kao i zbog ogromnog broja prethodno nerešenih zahteva kada je službama najlakše da obustave postupak.\nJavnobeležnička komora navela je da se zbog toga obraćala RGZ, sa željom da se određeni problemi u primeni propisa reše zajednički, izrazivši žaljenje što u RGZ "nije bilo volje da se ti problem reše na profesionalan način, uz obostrano uvažavanje".\nIzvor: N1 Beograd, FoNet


JP Zavod za urbanizam Vojvodine - CODEX\nNaziv projekta: "Kordinisani razvoj i razmena znanja o prostorno-planskoj metodologiji"– CODEX\nId projekta: HUSRB/1203/213/151\nDužina trajanja projekta: 01/05/2013 – 30/04/2014\nVodeći partner: Univerzitet u Segedinu\nKonzorcioni partneri: Univerzitet Segedin i JP „Zavod za urbanizam Vojvodine”\nUkupna vrednost projekta: 96061,60 EUR\nProjekat je finansiran od strane Evropske unije, finansijskom podrškom IPA fonda.\nPoslednjih godina Srbija preduzima velike korake ka integraciji u Evropku Uniju. Nakon što je zvanično postala kandidat u martu, 2012. godine porastao je pritisak na Republiku Srbiju da završi metodološke dokumente koji će promovisati razvoj strateškog planiranja u skladu sa metodologijom EU. Isto važi i za Mađarsku, a posebno u Regiju velike južne ravnice gde u ovom trenutku ne postoje teritorijalni strateški dokumenti.\nNi mađarski ni srpski razvojni dokumenti nemaju detaljnije elemente prekograničnog programa, kao ni analize fokusirane na marginalizovana naselja pograničnog područja. Uzimajući u obzir tok subvencija Evropske Unije ka Srbiji, projekat CODEX ima za cilj da razvije kapacitete pograničnih krajeva i doprinese prekograničnoj saradnji kroz program sveobuhvatne obuke za pripremu zajedničkih regionalnih strateških dokumenata. U tu svrhu sa srpske strane biće urađena “Analiza ekonomskog i socijalnog statuse marginalizovanih naselja u pograničnim oblastima AP Vojvodine, a sa mađarske “Analiza apsorpcionih kapaciteta Velike južne ravnice sa posebnim fokusom na marginalizovana naselja sa mađarske strane.”\nCODEX takođe ima za cilj da prevaziđe navedene nedostatke sprovođenjem istraživanja i pripremom zajedničke metodologije za složeni integrativni pristup prostornom planiranju. Imajući u vidu zahteve koji se javljaju na obe strane, ključne aktivnosti na osnovu istraživanja i metodologije obuhvataće pripremu Programa implementacije i akcionog plana na osnovu Regionalnog prostornog plana APV i paketa preporuka prostorno-razvojnih strategija za period 2014-2020 u Velikoj južnoj ravnici.\nProjekat HUSRB/1203/213/151 CODEX je implementiran u saradnji Univerziteta u Segedinu i JP Zavod za urbanizam Vojvodine. Oslanjajući se činjenicu da će Srbija primiti ekstenzivne subvencije od strane EU, ovaj Projekat ima za cilj razvoj prekograničnih kapaciteta obe partnerske strane za pripremu zajedničkih regionalnih strateških dokumenata za predstojeći EU finansijski period 2014-2020, kroz sprovođenje trening programa. Kroz implementaciju projekta „Kordinisani razvoj i razmena znanja o prostorno-planskoj metodologiji ” planeri sa stručnim timovima predstaviće značajne planske dokumente.\nUzimajući u obzir tok donacija Evropske Unije ka Srbiji, projekat CODEX ima za cilj da razvije kapacitete pograničnih krajeva i doprinese prekograničnoj saradnji kroz program sveobuhvatne obuke za pripremu zajedničkih regionalnih strateških dokumenata za predstojeći 2014-2020 finansijski period EU. CODEX takođe ima za cilj da prevaziđe navedene nedostatke sprovođenjem istraživanja i pripremom zajedničke metodologije za složeni integrativni pristup prostornom planiranju i pruži praktičnu pomoć teritorijalnom razvoju i evaluaciji projekata. Imajući u vidu zahteve koji se javljaju na obe strane, ključne aktivnosti na osnovu istraživanja i metodologije obuhvataju pripremu implementacije Programa i Akcionog plana u Srbiji kao i paket preporuka prostorno-razvojnih strategija vezanih za period 2014-2020 i Regiju Velike Južne Ravnice.\n■Aktivnosti u vezi sa projektom CODEX\nNovi Sad, 15. april 2014.\nZavršna konferencija projekta CODEX\nNovi Sad 11. april 2014.\nPoziv na zatvarajuću konferenciju međunarodnog projekta CODEX\nNovi Sad, 19. mart 2014.\n3. radionica u okviru CODEX projekta - koordinisan razvoj i razmena znanja o prostorno planskoj metodologiji\nNovi Sad, 17. mart 2014.\nNajava događaja: Treća profesionalna radionica u okviru međunarodnog projekta IPA - Koordinisani razvoj i razmena znanja o prostorno planskoj metodologiji - CODEX\nSegedin, Mađarska, 13. decembar 2013.\nRadionica u okviru IPA Međunarodnog projekta - CODEX\n■Rezultati projekta CODEX\nAnaliza ekonomskog i socijalnog statusa marginalizovanih naselja u pograničnim oblastima AP Vojvodine\nAnaliza ekonomskog i socijalnog statusa marginalizovanih naselja u pograničnim oblastima AP Vojvodine - Skraćeno\nProgram implementacije i akcioni plan baziran na Prostornom planu Republike Srbije i Regionalnom prostornom planu AP Vojvodine baziranim na EU Metodologiji i ESPON indikatorima\nProgram implementacije i akcioni plan - Naslovna strana\nProgram implementacije i akcioni plan baziran na Prostornom planu Republike Srbije i Regionalnom prostornom planu AP Vojvodine baziranim na EU Metodologiji i ESPON indikatorima - Skraćena verzija


Beogradski centar za ljudska prava - Belgrade Centre for Human RightsPodneta inicijativa za nadzor nad radom Opšte bolnice u Požarevcu - Beogradski centar za ljudska prava\n14. јануара 2020. by Tamara Protic\nBeogradski centar za ljudska prava podneo je inicijativu za vršenje inspekcijskog nadzora nad radom Opšte bolnice u Požarevcu koja je odbila da dozvoli pristup i preda telo mrtvorođenog deteta njegovim roditeljima. Centar je inicijativu za nadzor nad radom požarevačke bolnice kao i za razmatranjem pokretanja prekršajnog postupka podneo zajedno sa Komitetom pravnika za ljudska prava YUCOM i Inicijativom za ekonomska i socijalna prava – A11.U poslednjim danima 2019. godine mediji su izvestili da je Opšta bolnica u Požarevcu odbila da dozvoli pristup i preda telo mrtvorođenog deteta njegovim roditeljima, dok video-snimci objavljeni na internetu pokazuju da je direktor bolnice roditeljima rekao da se mrtvorođeno dete tretira kao fetus i da će se sa telom postupiti u skladu sa Pravilnikom o postupanju sa medicinskim otpadom.\nObrazloženje rukovodioca bolnice da se mrtvorođeno dete ne može predati roditeljima radi sahranjivanja neprofesionalno je i problematično na mnogo nivoa, sa stanovišta domaćih propisa a posebno imajući u vidu atmosferu straha i zabrinutosti roditelja zbog slučaja nestalih beba u Srbiji.\nBeogradski centar za ljudska prava, Komitet pravnika za ljudska prava YUCOM i Inicijativa za ekonomska i socijalna prava – A11 očekuju neodložnu reakciju nadležnih kako bi se otklonile sumnje u namere rukovodstva Opšte bolnice u Požarevcu u ovom slučaju i kako bi se roditeljima mrtvorođenog deteta omogućio pristup telu deteta i njegovo sahranjivanje.\nNapominjemo da Zakon o zdravstvenoj zaštiti predviđa dužnost zdravstvenih ustanova da obezbede punoletnom članu porodice neposredan pristup telu umrlog lica radi provere identiteta (član 205), a da je Zakonom o matičnim knjigama (član 48) određeno da se, ako je dete mrtvo rođeno, rođenje mora prijaviti u roku od 24 časa. Podsećamo i da je država Srbija oglašena odgovornom na međunarodnom nivou zbog nerazjašnjene sudbine velikog broja beba nestalih u porodilištima u prethodnim decenijama i da joj je naloženo uspostavljanje delotvornog mehanizma čiji bi glavni cilj bio saznavanje sudbine nestale dece.


Sindikat Zastava oružja vređao novinara Danasa\nIndustrijski sindikat Zastave oružja se u svom osvrtu na pisanje lista Danas o aktuelnoj situaciji u kragujevačkoj fabrici ponovo žestoko obrušio na predsednika oružarskog Samostalnog sindikata Dragana Ilića i novinara Danasa Zorana Radovanovića.\nOvaj put nisu uputili demanti već diskvalifikacije i klevete, baš kao što je to učinio i pre nekoliko meseci.\n„Najnoviji pokušaj stvaranja pometnje među zaposlenima od strane Dragana Ilića, plasiranjem i zlonamernim tumačenjem poluinformacija oko plaćenog odsustva zaposlenih, samo je nevešto prikriven način da malo podigne svoj totalno srozani imidž. U tom svom pokušaju nije usamljen i nanovo koristi usluge sebi osvedočenog prijatelja iz „Stare Srbije“ (kafana u centru Kragujevca – prim. Z. R.) „novinara“ Zorana Radovanovića u listu Danas… Nanovo korišćenje već određene forme tipa „pouzdani izvor“, zajedničkim nastupom, Ilić u fabrici, a Radovanović u listu Danas, sinhronizovano deluju kako bi nastavili svoj već više puta viđeni lov u mutnom. Ovaj dvojac u svemu vidi zlu nameru rukovodstva i države, navodi se, između ostalog, u saopštenju Industrijskog sindikata Zastave oružja, koje je potpisao lider te sindikalne organizacije Dragan Milosavljević.\nPredsednik Samostalnog sindikata u Zastava oružju Dragan Ilić smatra da iza napada Industrijskog sindikata na njega i novinara Danasa stoji pukovnik Ivica Marjanović, kojeg je Vlada Srbije postavila na mesto predsednika Nadzornog odbora u kragujevačkoj fabrici, te da, otuda, i ona snosi deo odgovornosti za postupke i ponašanje tog visokog oficija Vojske Srbije.\n– Osnovano pretpostavljam da saopštenja u kojima se skandalozno napadaju predsednik fabričkog Samostalnog sindikata i novinar Danasa piše pukovnik Ivica Marjanović, a da ih predsednik Industrijskog sindikata Dragan Milosavljević samo potpisuje. Zbog kleveta i neistina u tim saopštenjima, postoji mogućnost da se protiv autora podnese krivična prijava nadležnom sudu, ističe Ilić.\n← Predstavljen izveštaj o stanju u manjinskim medijima u Srbiji\nPriča o Jeli Deljanin pred sudom →


Izdvajamo: Evropa traži zaštitu Visokih Dečana - www.025.rs\nwww.025.rs / SRBIJA / Izdvajamo: Evropa traži zaštitu Visokih Dečana\nEvropa traži zaštitu Visokih Dečana\nReakcija Aljbina Kurtija i Vjose Osmani na činjenicu da je organizacija „Evropa nostra“ uvrstila manastir Visoki Dečani na listu najugroženijih kulturnih spomenika Evrope upravo je još jedna potvrda ugroženosti srpske kulturne i verske baštine na Kosovu i Metohiji. Pokušaj Kurtija i Osmani da samoproglašeno Kosovo predstave kao oazu multikulturalnosti i multikonfesionalnosti je gotovo svakodnevno demantovan skrnavljenjima objekata Srpske pravoslavne crkve i pravoslavnih grobalja širom Kosova i Metohije, i svi ti slučajevi su brižljivo dokumentovani i svedoče upravo da je antisrpski i antihrišćanski ekstremizam veoma živ među Albancima u našoj južnoj pokrajini.\nPredsednik Srbije – Dolazak “Nideka” veličanstveni poklon za Srbiju\nPredsednik Aleksandar Vučić izjavio je da je dolazak japanske grupacije “Nidek”, koja će u Novom Sadu izgraditi fabriku pogonskih motora za električna vozila, veliki dan za Srbiju, jer će doprineti razvoju tog grada i cele zemlje, kao i da veruje da je to samo početak dolaska većeg broja japanskih investitora u Srbiju. “Ovo je jedan od projekata koji suštinski menjaju našu zemlju”, naglasio je Vučić i dodao da ga raduje što je “Nidek” najavio da će od 1,5 milijardi evra investicija, više od pola biti za Srbiju.\nSajam preduzetništva Vojvodine 22. i 23. aprila u „onlajn“ formatu\nSajam preduzetništva Vojvodine, prvi put u „onlajn“ formatu, biće realizovan 22. i 23. aprila, na platformi Novosadskog sajma – ExpoOnline.rs. Manifestaciju namenjenu mikro, malim i srednjim preduzećima, kreirali su Pokrajinski sekretarijat za privredu i turizam i Novosadski sajam s ciljem da se u virtuelnom okruženju preduzetništvo Vojvodine učini snažnijim i otpornijim na brojne izazove, da se privrednici povežu, međusobno upoznaju, razmene ideje, ugovore poslove i pronađu inspiraciju za nove poslovne poduhvate.\nMinistar za izvoz Velike Britanije: Novi sporazum sa Srbijom će održati kontinuitet\nBritanski ministar za izvoz Grem Stjuart rekao je da se nada da će trgovinski sporazum između Srbije i Velike Britanije biti potpisan narednih dana. On je rekao da je trgovina Srbije i Ujedinjenog Kraljevstva udvostručena u poslednjih 10 godina i smatra da može da se uradi mnogo više.\nUčenici osmog razreda danas polažu probni završni ispit iz srpskog, odnosno maternjeg jezika, a zatim i kombinovani test. Uz poštovanje epidemioloških mera, u 9.00 osmaci su u grupama manjim od 15 učenika, počeli da rešavaju test iz srpskog, odnosno maternjeg jezika. U 11.30 uslediće i polaganje probnog kombinovanog testa, sa zadacima iz pet predmeta.\nPlatforma “FDU protiv nasilja” – 12 prijava protiv 6 zaposlenih\nUkupno 12 prijava protiv šest zaposlenih na Fakultetu dramskih umetnosti stiglo je na platformu “FDU protiv nasilja” koju je FDU pokrenuo nakon optužbi za nekoliko slučajeva silovanja u školi glume Mike Aleksića, potvrđeno je Tanjugu na FDU. Radna grupa “FDU protiv nasilja” je formirana na inicijativu Studentskog parlamenta sa ciljem da se otvori direktna komunikacija sa studentima koji su doživeli bilo kakav oblik seksualnog uznemiravanja.\nVujović: Ministarstvo radi na rešavanju ekoloških problema\nMinistarka zaštite životne sredine Srbije Irena Vujović poručila je, povodom najavljenog protesta ekoloških udruženja danas u Beogradu, da ekološki problemi u Srbiji nisu nastali preko noći i da ministarstvo i ostali nadležni resori u Vladi posvećeno, odgovorno i transparentno rade. “Ove godine krećemo u velike investicije, jer smo snažno opredeljeni da rešavamo decenijske probleme koje imamo u ovoj oblasti. Realizovaćemo projekte za poboljšanje kvaliteta vazduha, a takođe, sistemski rešavamo problem divljih deponija. Gradićemo i osam novih regionalnih centara za upravljanje otpadom, kojima će biti obuhvaćeno više od 50 gradova i opština. Velike investicije će biti i u izgradnju postrojenja za preradu otpadnih voda i kanalizacione mreže”, navela je Vujovićeva.


Vreme - Jačanje desnice u Austriji: Duga noć populizma\nJačanje desnice u Austriji:\nNa krajnje desnom krilu austrijske političke scene vlada nepomućeno slavlje\nAUSTRIJA AUSTRIJANCIMA: Hajnc Kristijan Štrahe (u sredini)\n"Povraća mi se", naslovio je austrijski pisac Francobel (pseudonim Franca Štefana Gribla) svoj tekst u bečkim novinama "Standard" posle prevremenih parlamentarnih izbora održanih u nedelju. Da li to sada znači da svaki treći Austrijanac prezire Evropsku uniju i mrzi strance, postavlja pitanje poznati autor, nakon što su dve ekstremno desne partije zajedno osvojile skoro trideset odsto glasova. "To je zastrašujuć rezultat", očajavao je i slavni dramski pisac Peter Turini. Dok se jedni javno zgražavaju, stideći se izborne volje svojih sugrađana, drugi prkosno slave pobedu otadžbinskih ideja.\nPrevremeni raskid „velike koalicije socijalista i narodnjaka plaćen je najgorim izbornim rezultatom posle Drugog svetskog rata. Uprkos velikim gubicima, socijalisti su sa osvojenih 29,7 odsto ipak bolje prošli i ostali na prvom mestu. Narodnjaci su osvojili 25,6 odsto glasova, što je za čitavih 8,7 odsto manje nego na prethodnim izborima. Ekstremno desna Slobodarska partija osvojila je 18 odsto, a nimalo manje nacionalno obojeni Savez budućnost Austrije, nekadašnje ikone desnog populizma Jerga Hajdera, skoro je sa osvojenih 11 odsto glasova takoreći utrostručio rezultat sa prethodnih izbora. Zeleni su sa 9,8 odsto nešto slabiji nego ranije i vidno razočarani. Rezultati će biti konačni tek kada se kroz nekoliko dana prebroji još oko 500.000 glasačkih listića poslatih poštom.\nPIROVA POBEDA: I dok partijsko rukovodstvo socijalista predvođeno svojim novim, tek pred ove izbore izabranim predsednikom Vernerom Fajmanom, pobedi najradije ne bi gledalo u zube, kritičari govore o ceni koju su morali da plate za ovu "pobedu". Pošto je u velikoj koaliciji sa narodnjacima škripalo oko svega i svačega, socijalisti su iznenada zahtevali da se Austrijanci ubuduće oko svih bitnih pitanja koja se tiču EU izjašnjavaju referendumom. Otadžbinske snage su aplaudirale, a narodnjaci preko toga nisu hteli da pređu te su raskinuli vladajuću koaliciju. Narodnjaci su za svoju doslednost kažnjeni, a socijalisti su uzjahali talas evroskepticizma i počeli pučanstvu da obećavaju kule i gradove. Podršku im je davala domoljubiva, desničarska i evroskeptična tiražna štampa, dok se iz liberalnih medija na njih sručila lavina kritika, pa zato ne čudi da su se našli tu gde jesu. Socijalisti sada vladu mogu da sastave ponovo sa narodnjacima, ali bi to značilo da su prevremeni izbori bili uzaludni. Socijalisti bi vladu mogli da sastave i u trojnom paktu sa ultradesnim partijama, ali nakon toga ne bi ostalo mnogo od socijaldemokratskih ideala, a ovu mogućnost su i sami odbacivali.\nČARI POPULIZMA: Jedan od austrijskih komentatora je poslednju sednicu parlamenta pred izbore, koja je trajala devetnaest sati, nazvao "dugom noći populizma". U opštoj svetskoj recesiji sve austrijske parlamentarne partije su na ovaj ili onaj način podržale paket od 2,8 milijardi evra koji predviđa beneficije za penzionere – najbrojniju glasačku populaciju i studente. Ovo su bili prvi izbori na kojima su šesnaestogodišnjaci (koji ne plaćaju poreze i doprinose) imali pravo glasa.\nDok socijalisti ćutke trpe kritiku i u koalicione pregovore ulaze kao favoriti, dosadašnji šef narodnjaka Vilhelm Molterer je zbog lošeg rezultata podneo ostavku i rukovođenje partije prepustio dosadašnjem ministru poljoprivrede Jozefu Prelu. Socijalisti u ovoj rokadi vide šansu za sebe, ali i alibi za ponovno obrazovanje velike koalicije kojoj bi možda mogli da se pridruže i "zeleni", u vidu smokvinog lista, tek da može da se kaže da se nešto promenilo.\nPOMOZ’ BOG: Na krajnje desnom krilu austrijske političke scene vlada nepomućeno slavlje. Trećina birača glasala je za politiku koja bi mogla da se svede pod moto "Austrija Austrijancima", sa ograničenjima prava za strance, pod zavičajnim sloganom "mi smo za EU, ali samo dok ne zadire u suverenitet i interese Austrijanaca". Lider "slobodaraca" Hajnc Kristijan Štrahe i njegov nekadašnji šef Jerg Hajder, koji je osnovao Savez budućnost Austrije, posvađani su posle raskola, kao Vojislav Šešelj i Tomislav Nikolić. Međusobni animozitet im sužava manevarski prostor, bar za sada. Hajder, međutim, nagoveštava, da bi u "interesu nacije", moglo doći do pomirenja, a Štrahe se otvoreno preporučuje za čelo koalicije dve ultradesničarske partije sa umereno desnim narodnjacima.\nBez obzira na sve ove razmirice, preko 200.000 Srba u Austriji može mirno da spava. Za Štrahea su oni očigledno "dobri" stranci, on se Srbima direktno obraćao u predizbornoj kampanji, pojavljivao se na skupovima protiv nezavisnosti Kosova i pokazivao puno razumevanje za srpski revolt, poredeći otimanje teritorije sa Južnim Tirolom, delom Italije u kome su Austrijanci posle mnogobrojnih političkih i oružanih peripetija dobili visok stepen autonomije. U organizaciji Dveri srpske Štrahe je u aprilu ove godine na Mašinskom fakultetu u Beogradu u prepunoj sali održao vatreni govor u kome je Srbe ohrabrivao na boj za očuvanje Kosova. Na tribina koja je nosila naziv "EU – mit ili stvarnost" učesnike je na srpskom pozdravio sa "Pomoz’ bog". Tom prilikom se Štrahe pobratimio sa Srpskom radikalnom strankom.\nIako u postizbornoj kombinatorici malo ko ultradesnim partijama daje šanse da dođu na vlast, njihova snaga izaziva zabrinutost i otvara mnoga pitanja. Jasno je da su nezadovoljni i frustrirani zbog ekonomske neizvesnosti i opšteg pada standarda dali svoj glas onima koji krivce za sve što ne valja u Austriji vide u strancima koji Austrijancima "otimaju" poslove s jedne strane i evropskoj birokratiji u Briselu s druge. Statistika kaže da je 83 odsto Austrijanaca nezadovoljno svojim životom uprkos tome što se Austrija ubraja među najbogatije evropske zemlje s jednom od najboljih socijalnih zaštita. Desni populizam koji, po pravilu razdvaja, nasuprot proklamovanoj politici sjedinjavanja EU, preti da postane evropski problem.


NB SOFT na jubilarninim 10. Danima prakse |\nSavez studenata Fakulteta organizacionih nauka je u prvoj nedelji marta deseti, jubilarni, put organizovao projekat Dani prakse. Verujući da dobru tradiciju treba negovati, NB SOFT je i ove godine podržao projekat i učestvovao na sajmu kompanija 2. i 3. marta u hotelu Metropol.\nInteresovanje mladih za eCommerce raste\nTokom dva dana, predstavnice našeg tima imale su priliku da sa posetiocima projekta Dani prakse, razgovaraju o načinu rada i profesionalnom razvoju u oblasti eCommerce-a. Kako je kupovina preko interneta u stalnom porastu, a naše rešenje NB SHOP predstavlja vodeću platformu za online prodaju u Srbiji, posećenost štanda bila je na visokom nivou. Ističući samo neke od prednosti koje su primetili prilikom korišćenja online prodavnica zasnovanih na NB SHOP platformi poput Sport Vision-a, Knjižara Vulkan, Obuće Metro, GameS-a, Watch-a i drugih, studenti su i sami izrazili interesovanje da učestvuju u razvoju naših eCommerce rešenja.\nKako na svojim projektima često angažujemo studente završnih godina, pokazalo se da je stručna praksa veoma korisna kako studentima, tako i nama kao poslodavcu, zbog čega smo se rado odazvali pozivu i ove godine. Do sledeće prilike za upoznavanje, otvorene pozicije za prakse u NB SOFT-u pogledajte ovde.


Čedomir Jovanović, predsjednik Liberalno-demokratske partije (LDP) Srbije, u intervju za „Dnevni avaz“ govori o novim političkim preslagivanjima u Srbiji nakon što je Aleksandar Vučić preuzeo novu dužnost predsjednika, zatim o rušenju džamije u Zemun Polju, ali i izjavama sada već bivšeg srbijanskog predsjednika Tomislava Nikolića “o spajanju Srbije i Republike Srpske”.\nPrema riječima Jovanovića, novoimenovani predsjednik Srbije Aleksandar Vučić konačno ima priliku da pomiri Srbiju sa susjedima, a Srbija, prije svega, mora biti iskrena prema Bosni i Hercegovini.\n- Izjava Nikolića nije slučajna i ona dolazi u trenutku kada se cijeli region nalazi u nestabilnosti i kada je vrlo malo potrebno da se opet zapale ratne vatre i da se svi vratimo nekoliko decenija unazad - kaže Jovanović, koji se u razgovoru za naš list osvrnuo i na sve učestalije miješanje Rusije u prilike na Balkanu, a prokomentirao je i najave kandidature za gradonačelnika Beograda.\nUoči odlaska s funkcije predsjednika Srbije Tomislav Nikolić nedavno je ponovo uzburkao strasti izjavom kako se „nada da će jednog dana Srbija i Republika Srpska biti jedno“. Kako komentirate ovu “našu svakodnevicu”?\n- Bivši predsjednik Srbije Tomislav Nikolić iskoristio je još koji sekund medijskog prostora da svojom izjavom pokaže zašto smo bili u pravu svi mi koji smo govorili godinama da je on taj koji na svaki mogući način afirmiše nacionalističku politiku. Njegova izjava nije slučajna i ona dolazi u trenutku kada se cijeli region nalazi u nestabilnosti i kada je vrlo malo potrebno da se opet zapale ratne vatre i da se svi vratimo nekoliko decenija unazad.\nNikolić to izjavljuje svjestan da gubitkom pozicije predsjednika neće moći više da vrši direktan politički uticaj, ali će svakako ostati snažan saveznik Miloradu Dodiku i svima kojima nije u interesu cjelovita Bosna i Hercegovina i Republika Srpska kao dio nje. Mir koji postoji na tom prostoru nema apsolutno nikakvu alternativu i dužnost Srbije je da svakog trenutka misli na to i u skladu s tim se ponaša.\nŽivi li ideja “velike Srbije” još u glavama pojedinih političara i ima li Srbija volje da se konačno obračuna s nacionalistima?\n- Nije više pitanje da li takva ideja živi, nego koliko su ljudi spremni da tu ideju prihvate i budu učesnici u jednom takvom procesu. Srpsko društvo je umorno, potrošeno, na izmaku snage, i ne vidim da ima želje za nekim novim avanturama koje će nas do kraja desetkovati i ostaviti na margini savremenog svijeta. Upravo takvo društvo danas za sebe traži samo malo mira i vremena da se konsoliduje poslije tri decenije lutanja koje je ostavilo traga na sve nas.\nPredstavljaju li onda nacionalisti koji i dalje koriste medijski prostor realnu opasnost za region i zemlje susjedne Srbije?\n- Ne, ne predstavljaju oni danas realnu opasnost niti su oni snažni da vrše bilo kakvu vlast. Njihova snaga je u slabostima društva koje ih, s jedne strane, ne prihvata kao odgovore na svoje probleme, ali je umorno i od čekanja ulaska Srbije u Evropsku uniju, što ljude čini strašno nervoznim i izgubljenim. Taj paradoks Srbiju opisuje kao zemlju koja još nije odlučila u kom pravcu tačno ide i ta konfuzija jeste neka vrsta prilike za nacionalističku, ekstremističku i populističku stranu.\nŠto se tiče volje za konačnim obračunom s nacionalistima, kako vi kažete, to je jedino moguće ako ljudima objasnimo da naše integracije sa Zapadom, popravljanje odnosa sa susjedima i čuvanje mira, kao neprikosnovenog pojma bez koga ne možemo ništa, predstavljaju jedini izlaz koji Srbija ima kako bi se izvukla iz „živog blata“ u kojem se davi od početka devedesetih.\nKako gledate na sve učestalija ukazivanja američkih visokih dužnosnika na to da Rusija snažno povećava svoj utjecaj na Balkanu?\n- Rusija je prisutna na Balkanu u onoj mjeri u kojoj zemlje koje se nalaze u njenoj takozvanoj sferi utjecaja to dozvole, odnosno koliko hrabrosti imaju te zemlje u odabiru svog evropskog puta. Gubitkom moći u Crnoj Gori i Makedoniji, Rusiji ostaju Bosna i Hercegovina i Srbija kao zemlje u kojima će u budućnosti vršiti snažan pritisak i na svaki mogući način onemogućavati vlast u ove dvije zemlje da se snažnije integrišu sa zemljama zapadne Evrope.\nRusija razumije da Crna Gora ulaskom u NATO i Makedonija, koja ima novu vladu, a koja ima sličnu agendu, ne može više biti dominantna u onoj mjeri u kojoj je to činila dok je odnos snaga bio drugačiji. Budućnost cijelog Balkana je jasna - integracije u Evropsku uniju i ulazak u NATO je nešto što građanima svih zemlja regiona garantuje, prije svega mir, što je preduslov bilo kakvog daljnjeg ekonomskog oporavka.\nMislite li da će izborom Aleksandra Vučića za predsjednika Srbije odnos prema BiH biti iskreniji ili će se nastaviti s politikom toplo-hladno?\n- Aleksandar Vučić ima priliku koju je imao malo koji predsjednik prije njega, a to je da uz podršku koju je dobio na posljednjim izborima promijeni spoljnopolitički kurs Srbije i da konačno pomiri Srbiju sa svojim susjedima. Kao zemlja, ne možemo više izdržati da sa svim susjedima imamo neriješene probleme koji opterećuju svakodnevni život ljudi. Posebno mjesto u tom programu rada Vučića mora imati Bosna i Hercegovina.\nSrbija mora biti vrlo pažljiva kada su odnosi sa BiH u pitanju i svjesna svojih grešaka koje su ostavile trajne posljedice, prije svega u odnosu Srba i Bošnjaka. Baš zbog te činjenice, imamo obavezu da prema Bosni i Hercegovini budemo iskreni, da ne kalkulišemo u svojoj politici i da insistiramo na reformama koje će od BiH napraviti održivu zemlju.\nJe li takav odnos zaista moguć, s obzirom na sva posljednja dešavanja, poruke koje dolaze s obje strane?\n- Dejtonski sporazum, na kojem počiva cjelovita BiH, je nešto što treba stalno unapređivati i tražiti modele koji će konačno izvesti BiH iz „slijepe ulice“ u kojoj se predugo nalazi. Nadam se da će Vučić razumjeti da politička saradnja s Miloradom Dodikom ne podrazumijeva Dodikovu zloupotrebu tog odnosa.\nStalno Dodikovo pozivanje na Srbiju i traženje partnera u Beogradu umjesto u Sarajevu je loša politička praksa koja mora biti prekinuta, i moja obaveza je prvenstveno da podržim Vučića u slučaju da zakorači u taj prostor konačnog pomirenja koji bi nam svima olakšao živote.\nO kandidaturi za gradonačelnika Beograda\nNedavno se pojavila informacija da ćete biti kandidat za gradonačelnika Beograda. Možete li nam iz prve ruke otkriti, eventualno, na čemu će se bazirati izborna kampanja?\n- Opozicija u Srbiji se već pet godina nalazi u „slobodnom padu“ i ne uspijeva da stvori alternativu koju bi ponudila građanima kao odgovor na ono što čine Aleksandar Vučić i Srpska napredna stranka prije svega na unutrašnjem planu. Iza nas su predsjednički izbori iz kojih je društvo izašlo još više podijeljeno nego prije njih i trenutno se nalazimo u vremenu kada je nestao politički dijalog, i tu dio odgovornosti ima i sama opozicija.\nIzbore u Beogradu vidim kao prekretnicu i priliku da se afirmiše politika koja je Srbiji potrebna, a koju na svojim leđima može da iznese samo Liberalno-demokratska partija.\nI pored toga što to nisu parlamentarni ili predsjednički, beogradski izbori su šansa da jednim drugačijim jezikom progovorimo o problemima koje Srbija ima i da umjesto komunalne politike, koja je u fokusu svima kada dođu jedni ovakvi izbori, ponudimo ljude i opciju koja će građanima izgledati kao protivteža onome što radi vlast. Nemam prava da u takvom poslu statiram i moja dužnost je da u te izbore unesem ozbiljnost, političku kilometražu koju imam iza sebe i kandidujem politiku koja je i Beogradu i Srbiji potrebna.\nUmjesto političkih rovova i trošenja energije ljudi, koje imaju još vrlo malo, želim da društvu ponudim koncept koji će garantovati, prije svega, povratak u politiku onih najvrednijih među nama, što je preduslov svakog drugog plana i ideje.\nO rušenju džamije u Zemun Polju\nKako komentirate rušenje džamije u Zemun Polju kod Beograda, i to uoči najsvetijeg muslimanskog mjeseca ramazana?\n- Posljednji sam čovjek na ovom svijetu koji ima razumijevanje za aktivnosti koje sa sobom nose upotrebu bilo kakve sile, a posebno u situacijama kada određeni problem može da se riješi putem dijaloga i uz višak razumijevanja svih strana. Odmah sam apelovao da predstavnici Islamske zajednice i ljudi iz institucija u Srbiji sjednu i razgovaraju, kako ovaj slučaj ne bi bio zloupotrebljen i kako ne bi prerastao u veći problem, što svakako nikome nije u interesu. Bio sam prilično iznenađen tom akcijom nadležnih službi i tužan zbog toga što smo još jednom dozvolili da se bar na jedan dan naruše odnosi koji su dosta osjetljivi i zahtijevaju posebnu pažnju.\nObjavio: Sat, 10/06/2017 - 18:35\nMurinjo je zbog njega došao gledati historijski meč Crne Gore i Srbije\nRubin: Srbiji se ne smije vjerovati, Rusija ne želi nezavisno Kosovo\nVučić i pored zabrane ipak odlazi na Kosovo\nDjed Ostoja ima 80 godina, tek dobio bebu, a planira još jedno dijete\nUbio bivšu ženu na isti način kako je ubijena njegova sestra (FOTO)\nPilot poginuo u padu aviona kod Sremske Mitrovice\nSAD traži povlačenje UNMIK-a s Kosova, Vučiću to ne odgovara


Policajac koji je ŠUTIRAO ŽENU na Trgu Krajine identifikovan | Srpska Info\nPolicajac koji je ŠUTIRAO ŽENU na Trgu Krajine identifikovan\nAutor: Srpskainfo 16.01.2019. 23:03 ➔ 23:15\nPolicijska uprava Banjaluka identifikovala je policajca koji je 25. decembra na Trgu Krajine u Banjaluci nogama šutirao ženu koja je, tokom opšteg meteža između policije i građana, ležala na pločniku, ali nisu željeli da objelodane ni njegove inicijale!\n– Policijski službenik koji je učestvovao u tome je identifikovan, a prikupljene informacije su dostavljene Službi za zaštitu integriteta i zakonitosti u radu Jedinice za profesionalne standarde MUP RS radi preduzimanja mjera i radnji iz njihove nadležnosti – rekla je portparol PU Banjaluka Marija Markanović za Srpskacafe.\nOna kaže da još nije utvrđen identitet, kao ni status dvojice civila, koji su 30. decembra snimljeni kako u blizini Ferhadije hapse jedno lice, pri čemu jedan od njih osumnjičenog šutira nogama u rebra.\nTagovi: Policajac,Pravda za Davida,Trg Krajine


Molly Montgomery - NATO Week\nMoli Montgomeri je nerezidentni saradnik Brukings Instituta u Evropi i Americi, gde se njen rad fokusira na Centralnu i Istočnu Evrope, Zapadni Balkan i transatlantsku bezbednost, Montgomeri je zamenik direktora evropskog odseka Olbrajt Stounbridž grupe.\nVeteranka američke međunarodne diplomatije, Montgomeri je nedavno radila u Beloj kući kao savetnik potpredsednika po pitanjima strategije, razvoja politike i odnosa sa Evropom. Njeni drugi zadaci uključuju rad u američkim ambasadama u Rigi, Sarajevu, i Kabulu, kao i Konzulatu SAD u Dubaju. U Stejt Departmentu radila je u kancelariji Sekretara i Kancelariji za pitanja istočne Evrope.\nMontgomeri je čest komentator američke spoljne politike i evropskih odnosa, pojavila se na Javnom servisu, i u publikacijama kao što su Washington Post, Foreign Policy, i Politico.\nIma diploma master studija sa Vodrov Vilson škole na Univerzitetu Preston iz oblasti javne administracije u međunarodnim odnosima, i ima diploma političkih nauka i istorije sa Univerziteta Stenford. Dobitnik je Tomas R.Pikering stipendije za međunarodne poslove, i apsolvent je MIT-jevog XXI seminar programa. Govori francuski, ruski i srpsko-hrvatski.


BiH po korupciji u društvu Liberije i Zambije |\nU egzotičnom društvu Liberije, Trinidad i Tobaga i Zambije, Bosna i Hercegovina našla se zahvaljujući visokom indeksu korupcije od 3,2, podijelivši tako rejting od 91. do 94. mjesta u percepciji korupcije, koju je istraživao Transparency International.\n„Razlog tome je što su nam izuzetno korumpirani izborni sistem, izborni proces i političke stranke, što su nam određene institucije vlasti isto korumpirane, mislim prvenstveno na institucije vlasti koje bi se trebale boriti protiv korupcije. Prema našoj procjeni, čak 90 posto tužilaca u BiH je korumpirano ili nestručno radi svoj posao, a oko 50 posto sudija je korumpirano, nesposobno“, navodi Momir Dejanović iz dobojskog Centra za humanu politiku, prenosi RSE.\nBorba od “vrha piramide”\n„Slabosti u radu, ili bolje reći nezakonitosti u radu ključnih institucija kao što su Agencija za javne nabavke, Ured ili Kancelarija za žalbe i Sud BiH“, definiše uzroke predsjednik UO Tendera Rajko Kecman.\nRežimski mediji iz Republike Srpske ukazuju na korupciju u Federaciji ili u državnim institucijama, dok se federalni bave Republikom Srpskom – objašnjava Padalović i dodaje:\n„Što se tiče nezavisnih medija i internetskih portala, ja mislim da oni poprilično dobro izvještavaju o problemima korupcije, samo što je pitanje kakve konkretne konsekvence će institucije iz toga izvući pošto su i same duboko korumpirane“, prenosi RSE.\nAdis Arapović iz Centara civilnih inicijativa zbog toga ističe da “ako želimo imati objektivan, sistemski pristup borbi protiv korupcije, ona se mora pokrenuti sa vrha piramide, a ne sa dna piramide.“


Visočane uznemirili specijalci: Redovna obuka jedinice za podršku\n16. Novembra 2009. Arhiva Visoko.co.ba\nTragom informacije da su u posljednja 24 sata na području Visokog boravili pripadnici specijalnih policijskih postrojbi MUP-a ZDK, više detalja potražili smo od glasnogovornice ovog ministarstva Aldine Ahmić koja je za Radio Q izjavila da se radi o planiranoj vježbi policijskih službenika.\n„Nije bilo nikaakvih događaja koji bi tražili intervenciju specijalnih jedinica. Mi sprovodimo obuku naših službenika koji pripadaju organizacionoj jedinici za sprečavanje narušavanja javnog reda i mira u većem obimu. To su naše redovne obuke službenika za podršku, koje izgledaju kao prave. Znači u pitanju je educiranje službenika. Ko spava neka mirno spava, jer radi se o vježbama naših službenika“ – izjavila je za radio Q Aldina Ahmić portparol MUP-a ZDK.\nVečeras u Domu Mladih humanitarni koncert za Almu Ajanović, nastupaju i Urban Sevdah i Uncle Sen\nMUPZDK-a štampao letke za navijače koji će prisustvovati utakmici BiH – Portugal


Gugl Srbiji čestitao Dan državnosti\nZašto su 2u1 računari dobar izbor\nTanki, laki, brzi i pouzdani, ukratko, to su 2u1 računari, koji polako, s pravom, preuzimaju primat na tržištu.\nTviter pokušao da kupi Instagram pre Fejsa\nKompanija “Tviter” pokušala je da kupi foto-servis “Instagram” pre “Fejsbuka”, koji ga je preuzeo za milijardu dolara.\nPao "Gmail", milioni korisnika nisu mogli da koriste mejl\nUkoliko ste u poslednjih sat vremena imali problema sa pristupom "Gmailu", niste jedini. Svetski mediji prenose da je reč o padu servisa na globalnom nivou, ali po svemu sudeći kvar je otklonjen za većinu korisnika.\nKupio 2.000 "ajfona" i koristio ih kao domine\nDizajnerska kompanija Stjuart Hjuz koja proizvodi luksuzne stvari ukrasila je 2.000 telefona kompanije Apple za jednog bogataša iz Kine.\nNorveški softver Opera ide na prodaju\nNorveška kompanija Opera softver, izdavač istoimenog veb navigatora i firma specijalizovana za onlajn reklame, najavila je svoju prodaju, budući da je imala težak drugi kvartal koji je primorao da smanji ciljeve za celu godinu.


Selektor Krstajić saopštio spisak reprezentacije za kvalifikacije EURO 2020 | style.rs\nSelektor reprezentacije Srbije, Mladen Krstajić, obelodanio je spisak igrača na koje računa za kvalifikacione mečeve protiv Ukrajine, 7.juna u Lavovu i Litvanije, tri dana kasnije u Beogradu. Na startu kvalifikacija za plasman na Evropsko prvenstvo, Srbija je osvojila bod (1:1) na gostovanju u Portugaliji.\n-Imali smo mnogo obaveza u prethodnom periodu, pratili smo sve igrače, kako u Srbiji tako i u inostranstvu, i odlučili smo se za ovih 26. Ovo je taj spisak može biti dopunjen ako ne daj Bože bude nekih povreda. Bez obzira na dobru uvertiru protiv Nemačke i Portugala, treba da ostanemo na zemlji i koncentrišemo se na ove dve utakmice koje nam slede- rekao je selektor Srbije na konferenciji za medije.\n-Nažalost nema Nemanje Matića koji je povređen. Obnovio je povredu i treba mu vreme za pauzu i oporavak. Želim mu brz oporavak i da se brzo vrati kako u klub tako i u reprezentaciju.\nNovo-staro ime u reprezentaciju je fudbaler Čikaga, Aleksandar Katai.\n-Već je bio ovde, dobro zna ove momke i oni njega. Odličan je momak i super igrač koji je u dobroj formi, u takmičarskoj sezoni. U ovom momentu nam je potreban u reprezentaciji.\n-Hajde da prekinemo tu seriju u utakmici za bodove-zaključio je Mladen Krstajić.\nOdgovori na “Selektor Krstajić saopštio spisak reprezentacije za kvalifikacije EURO 2020”\n« Partizan osvojio Kup Srbije


Tofas - Brindisi: Analiza utakmice | Sportske Kladionice\nHome Sportsko klađenje Tip dana Tofas – Brindisi: Analiza utakmice\nTofas – Brindisi: Analiza utakmice\nOva nedelja će biti izrazito zanimljiva što se tiče košarke, pošto se igraju kako utakmice mnogih nama interesantnih evropskih takmičenja. Kako smo ove nedelje nismo bili izrazito uspešni sa košarkaškim analizama danas smo uspeli da pronađemo utakmicu koja zaslužuje da ima titulu Tip Dana, a to je meč koji se igra u okviru FIBA Champions League takmičenja, gde se u okviru redovnog kola sastaju domaća ekipa Tofasa i Italijanska ekipa Brindisi.\nTofas je bez svake sumnje jedna od možda i najpotentnijih ekipa u Evropi kada imaju svoj dan. Na žalost u prošlom kolu, baš protiv ekipe Brindisija nisu imali svoj da i završili su na 75 poena, ali ako pogledamo kako igraju u nacionalnom šampionatu, gde u proseku postižu 85.96 poena, onda je jasno o kakvom se napadačkom potencijalu radi. Oni su za vikend imali lakši trening protiv ekipe Fethiye koji su dobili rezultatom 101-76. Imajući u vidu da su prvi meč u Italiji izgubili sa samo dva poena razlike, imaju realnu šansu da idu dalje u ovom takmičenju.\nNjihovi protivnici, ekipa Brindisija takođe važi za jednu brzu i efikasnu ekipu. Nosioci igre su bez svake sumnje trio Nick Perkins, Darius Thompson i Dangelo Harrison, koji provode najvišđe minuta na parketu, ali i daju naveći doprinos u koševima. Brindisi u domaćem prvenstvu postiže u proseku 86.2 poena, što je takođe dobar pokazatelj njihove igre.\nOve dve ekipe su igrale do sada samo jednom i Brindisi je pobedio 77-75.\nNećemo ovde čačkati market za konačan ishod, jer se ovde stvarno može dogoditi svašta, ali ovogodišnje performanse pokazuju da bi moglo biti poena, te smatramo da je najbolje na ovoj utakmici odigrati Over 168 points (da obe ekipe postignu 168 ili više pogodaka), koja opklada se plaća odličnom 1.80 kvotom u sportskoj kladionici 22Bet.


Lobstajn: Obim ulaganja američkih firmi u Srbiji dostigao četiri milijarde – SLOBODNA VOJVODINA\nAmeričke kompanije uložile su približno četiri milijarde, a te investicije zapošljavaju 20.000 građana u Srbiji\nDodatne američke investitore bi u Srbiju privukli isti uslovi koje zahtevaju i domaći privrednici: pravna država i jednostavniji propisi. Obim ulaganja američkih firmi je do sada dostigao četiri milijarde dolara, kada se uračunaju i prilivi iz njihovih evropskih sedišta, ali može da bude još veći, ocenjeno je na panelu „Kako podstaći američke investicije u Srbiji?“ koji je Nova ekonomija danas organizovala uz podršku Ambasade SAD u Envoj konferens centru.\nKao jednu od glavnih prepreka produbljavanju saradnje je i Zakon o deviznom poslovanju, čiji delovi korene vuku iz komunističke Jugoslavije, zbog kojih kompanije sa američkim kapitalom često posao, makar na papiru, izmeštaju svoje poslovanje, ocenio je on.\nDodaje i da je potrebno izgraditi kvalitetnije institucije i vladavine prava, da nije najvažniji samo rast BDP-a, već kreiranje ambijenta gde će rast biti kontinuiran.\nAmeričke IT kompanije sve češće kupuju domaće tehnološke firme, što ima veliki globalni odjek među investitorima, i daje kredibilitet domaćoj sceni, ocenio je Nebojša Đurđević, direktor Inicijative „Digitalna Srbija“.\n„Te akvizicije su jako pozitivne, domaći razvojni timovi novac od toga dalje reinvestiraju u ekosistem“, kazao je Đođević.\n„Kombinacija statistika ide u prilog daljim investicijama. U Srbiji i dalje ima 300.000 zvanično nezaposlenih, preko 60 odsto spada u grupu od 15 do 44 godine, što je najbolje vreme za zaposlenje. IT je u protekle tri godine postao najveći neto izvoznik, jer se udvostručio po obimu za tri godine“, naveo je Jevtović.


MONAKO IMA NAJMLAĐI TIM U LIGAMA PETICE: Metalac prvi u Srbiji\nProsek starosti tima iz Gornjeg Milanovca 22,48 godina.\nFrancuski fudbalski prvoligaš Monako ima najmlađu ekipu ove sezone u ligama "Petice", objavila je istraživačka grupa CIES. Monako je do sada igrao sa najmlađim sastavima u pet najvećih evropskih liga (prosek 24.31 godinu).\nBajer Leverkuzen je drugi, sa prosekom od 24.64, treći je Sent Etjen (24.74), a u najmlađih pet su Brest (24.75) i Specija (24.80). Ukupno gledano, letonski klub Meta ima najmlađi tim na svetu, sa prosekom 20.2 godine, sledi jermenski BKMA kao drugi (20.54), a na trećem mestu je singapurski klub Jang Lajons sa prosekom 20.76 godina.\nU srpskoj Superligi, najmlađi tim ima Metalac iz Gornjeg Milanovca sa prosekom od 22,48...


Ova uspješna Bišćanka je ušla i na širi spisak nominiranih službenih lica i za olimpijski turnir rukometašica ovog ljeta u Tokiju, pa bi tako mogla biti i jedina predstavnica grada na Uni na najvećoj sportskoj smotri u svijetu\nArijana Jašarević – Vojić je u proteklih nekoliko godina bila delegat na gotovo svim najprestižnijim evropskim i svjetskim natjecanjima za rukometašice. Iza nje su delegiranja na ogledima završnice evropske klupske Lige prvaka, šampionatu nacionalnih timova Starog kontinenta i Svjetskom prvenstvu 2019. godine u Japanu.\n-Ponosna sam na svoj sadašnji status i sve što sam do sada uradila, s obzirom da sam u sedam godina kao delegat Evropske rukometne organizacije (EHF-a) bila dio najprestižnijih utakmica i takmičenja za rukometašice. Sve pomalo izgleda i nevjerovatno, jer dolazim iz Bihaća i Bosne i Hercegovine koja dugo nije imala ni žensku reprezentaciju. Delegiranje na Svjetskom prvenstvu u Japanu, uključujući i finalnu utakmicu je zaista priznanje svjetske rukometne elite, a slična je situacija i sa nominacijom za Final – four evropske Lige prvaka u Mađarskoj prije dvije godine – kazala je Vojić.\n-Posao delegata je ionako specifičan, budući da učestvujemo u pripremi utakmica, kontroliramo njihovu regularnost i suđenje, te poslije toga predajemo opširne izvještaje. Sada nemamo publiku, ali imamo novi segment strogog poštivanja svih zdravstveno – epidemioloških mjera, što se odnosi na konstantna testiranja, izolacije i mnoge druge stvari – istakla je Vojić.


U PRIPREMI SET ZAKONA IZ BANKARSKOG SEKTORA\nStalni odbor za finansijsku stabilnost BiH dao je punu podršku nadležnim tijelima u blagovremenoj izradi paketa zakona iz bankarskog sektora.\nNa redovnom sastanku Odbora razgovarano je o statusu seta zakona koji su u pripremi u Republici Srpskoj i Federaciji BiH, a odnose se na bankarski sektor, kao i o statusu Zakona o osiguranju depozita u bankama Bosne i Hercegovine ("Sl. glasnik BiH", br. 20/2002, 18/2005, 100/2008, 75/2009 i 58/2013).\nImajući u vidu da ovaj set zakona predstavlja ključnu komponentu programa sa MMF-om, Stalni odbor za finansijsku stabilnost dao je punu podršku nadležnim tijelima u blagovremenoj izradi paketa zakona iz bankarskog sektora, saopšteno je iz Centralne banke BiH.\nSastanku je predsjedavao guverner Centralne banke BiH Senad Softić, a prisustvovali su ministar finansija i trezora BiH Vjekoslav Bevanda, ministar finansija Federacije BiH Jelka Milićević, te predstavnik Ministarstva finansija Republike Srspke Snježana Rudić.\nPrisustvovali su i vršilac dužnosti direktora Agencije za bankarstvo Republike Srpske Dragan Serdar, direktor Agencije za bankarstvo Federacije BiH Zlatko Barš i direktor Agencije za osiguranje depozita BiH Josip Nevjestić.\nIzvor: Vebsajt eKapija, 08.11.2016.


Da se ove nedelje u Kragujevcu održavaju IZBORI ZA GRADONAČELNIKA evo ko bi odneo APSOLUTNU POBEDU | InfoKG - Mesto gde se informišem\nPetak, 19 Jul 2019 13:15Autor: InfoKGFoto: Ilustracija\nApsolutnu pobedu na direktnim izborima za prvog čoveka Kragujevca, kada bi oni bili održani ove nedelje, odneo bi bivši gradonačelnik Veroljub Stevanović, pokazuju rezultati dva istraživanja sprovedena nedavno u našem gradu, nezvanično saznaje InfoKG.\nNa teritoriji grada Kragujevca nedavno su sprovedena dva istraživanja rejtinga političkih stranaka, odnosno potencijalnih izbornih lista, kao i lokalnih političara, nezvanično saznaje InfoKG. Jedno od pitanja bilo je “Za koga biste glasali da se u nedelju održavaju direktni izbori za gradonačelnika?”, iako čoveka za tu funkciju biraju odbornici Skupštine grada. Izvor portala InfoKG, koji je imao uvid u oba istraživanja sprovedena u malom vremenskom razmaku od strane dve različite agencije, kaže da se rezultati vrlo malo razlikuju.\n“Nema sumnje da bi pobednik direktih izbora za prvog čoveka Kragujevac, da je ovaj izborni sistem na snazi, bio bivši gradonačelnik Veroljub Stevanović, koji po istraživanjima, na ovako formulisano pitanje, ima ubedljivo najveću podršku Kragujevčana (45,5 – 47 odsto), drugoplasirani prema oba izvora bio bi sadašnji gradonačelnik Radomir Nikolić, koji prema jednom izvoru stoji na 17 odsto, a po drugom na svega 11 procenata, na trećem mestu našla bi se aktuelna ministarka Slavica Đukić Dejanović sa podrškom od 7 do 8,5 odsto, dok je četvrtoplasirani bivši predsednik Skupštine grada Milan Urošević sa 5,5 – 6,5 posto podrške. Ostali potencijalni kandidati obuhvaćeni istraživanjem deleko su ispod 5 odsto podrške. Među najbolje rangiranim ispod crte je Slađan Rakić sa nešto preko 2 odsto podrške”, tvrdi izvor portala InfoKG.\nDodaje i da istraživanja donose i nekoliko zanimljivih informacija, poput one da u okvirima vladajuće stranke u Kragujevcu, SNS, postoji nekoliko pojedinaca sa boljim ličnim rejtingom od aktuelnog gradonačelnika Radomira Nikolića, čiji rad čak i tvrdokorni birači SNS-a ocenjuju nedovoljnom ocenom.\nS obzirom na to da su ovim istraživanjima bili obuhvaćeni i rejtinzi potencijalnih izbornih lista, odnosno koalicija, evo koje od njih mogu da se nadaju pobedi, a koje prelasku cenzusa.\n“Šansu da osvoje najveći broja mandata imaće lista Veroljuba Stevanovića udružena sa listom Svi za Kragujevac Milana Uroševića. Sledi ih lista koju bi predvodio Radomir Nikolić, a za koju se pretpostavlja da će se na njoj naći i manji partneri poput PUPS-a i nekoliko lokalnih stranaka, koje su i sada deo vladajuće koalicije. Trećeplasirana je lista SPS-JS, a šanse da se nađe iznad cenzusa ima još i udružena lista partija koje su podržale prosteste “1 od 5 miliona” (Savez sa Srbiju i Pokret slobodnih građana)”, kaže dobro obavešten izvor portala InfoKG.\nZanimljivo je da su, i pored lošeg rejtinga aktuelnog gradonačelnika Radomira Nikolića, SNS i njen predsednik Aleksandar Vučić, kada se posmatraju nacionalni rejtinzi na nivou Kragujevca, ubedljivo prvorangirani sa podrškom većom od 55 procenata.\nInfoKG saznaje: Kragujevčani nezadovoljni Nikolićem, grad se kreće u pogrešnom smeru\nRaspoloženje kragujevačkih političara


INSPEKCIJA RADA Bez kršenja prava radnika u „Geoksu“ - InfoVranjske\nINSPEKCIJA RADA Bez kršenja prava radnika u „Geoksu“\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je da je Inspekcija rada u Vranju sprovela dvodnevni nadzor u preduzeću „Geoks“ povodom anonimne prijave zaposlenih na neodgovarajuće uslove rada.\nInspekcija je 26. i 27. jula, na osnovu obilaska radnih mesta, izjava predstavnika poslodavca i uvidom u dokumentaciju, utvrdila da je poslodavac doneo Akt o proceni rizika, kojim je izvršena procena rizika za sva radna mesta, pri čemu nisu utvrđena radna mesta sa povećanim rizikom, navodi se na sajtu ministarstva.\nPoslodavac je takođe Pravilnikom utvrdio prava, obaveze i odgovornosti u oblasti bezbednosti i zdravlja na radu, organizovao poslove bezbednosti i zdravlja na radu i, u skladu sa zakonom, odredio osobu zaduženu za ove poslove.\nInspekcija je utvrdila i da je poslodavac obavio ispitivanje mikroklime u radnom prostoru u letnjem periodu, koje je pokazalo da je izmerena temperatura, vlažnost i brzina strujanja vazduha u dozvoljenim granicama, odnosno da su primenjene propisane mere za bezbednost i zdravlje na radu.\nU radnim prostorijama postoji centralni sistem klimatizacije i dodatno podno zagrevanje i hlađenje, a u proizvodnom pogonu centralni sistem ventilacije.\nNa osnovu utvrđenih činjenica, inspekcija će rešenjem preduzeću „Geoks“, Respira Technik development“ d.o.o. naložiti da angažuje pravno lice sa licencom radi sprovođenja preventivnog ispitivanja uslova radne okoline u letnjem periodu − hemijskih štetnosti i fizičkih štetnosti (buke u radnoj sredini), kao i da obezbedi bezbednosni list na srpskom jeziku za hemijske materije koje se čuvaju u magacinu.\nU preduzeću „Geoks“ je zaposleno ukupno 1.137 radnika, dodaje se u saopštenju.


Koncert posvećen srpskom muzičkom nasleđu u Njujorku | Adria Daily\nOmaž srpskoj muzičkoj baštini čuće se u svetskoj košnci kulture – Njujorku. Koncert ,,Putovanje kroz zvuke Srbije“ održaće se u čuvenom Karnegi Holu, 24. septembra ove godine. Tom prilikom će se američkoj javnosti predstaviti spektar izuzetnih sprskih izvođača koji žive u Velikoj jabuci i njihova ljubav prema negovanju srpskog melosa, ritma i izraza.\nInternacionalno priznata pijanistkinja Jasna Popović godinama predstavlja Srbiju i njeno autentično nasleđe u salama svetskih muzičkih prestonica. Pre 10 godina je čuvenu dvoranu Karnegi hola ispunila zvucima klasične muzike našeg podneblja koncertom ,,Između Istoka i Zapada’’. Rasprodate karte, ovacije ključnih kulturnih predstavnika i međunarodna priznanja koja su usledila nakon, motivisale su umetnicu da se sa većim projektom vrati u američki hram zvuka. Na ovo putovanje kroz srpsku muziku staro 700 godina, Jasna će povesti istaknute srpske muzičare koji žive i stvaraju u Njujorku, kao i internacionalne umetnike specijalizovane za izvođenje srpskih numera. Na sceni će biti za svakoga ponešto – od tradicionalne i duhovne muzike, preko klasičnih kompozicija, opera i džeza.\n“Mnogi poznati kompozitori uključujući Čajkovskog i Bartoka su bili inspirisani srpskom muzikom i deo toga želimo da prenesemo i na slušaoce koncerta”, rekla je Jasna Popović. Ona je dodala da koncerta ne bi bilo bez podrše Kancelarije za Dijasporu Ministarstva spoljnih poslova Srbije, Konzulata Srbije u Njujorku i rada brojnih volontera.\nPijanistkinja Jasna Popovic\nTreći put na binu veličanstvenog Karnegija zakoračiće kantautorka Aleksandre Denda i vokalna grupa ,, ROSA’’. Aleksandra je suosnivač i vođa ženskog a capella ansambla ROSA koji okuplja pevačice sa 3 kontinenta sa misijom da se sačuva i neguje autentična forma ,,netemperobvanog’’ izvođenja srpske tradicionalne muzike. Ovo je drugi put da se stvaralaštvo ovog ansambla nalazi na bini Karnegi Hola, a prvi put Aleksandra je nastupila sa projektom ,, Jan Kus & The Slavo-Rican Assembly’’ predstavljajući jedinstven spoj karipskih ritmova i slovenskih melodija.\n,, Kada smo osnovale ROSU, inicijalna misija bila je da sačuvamo i negujemo ovu endemsku vokalnu tradiciju, da je predstavimo sprskoj dijaspori, intelektualnoj eliti koja neguje radoznalost ka tradicionalnoj umetnosti, ali i publici koja nikada ranije nije imala priliku da je čuje. Kako je ROSA nastavljala da raste, svaki sledeći nastup i projekat nam je otvarao nova vrata i pokazivao put i način da obistinimo zamišljeno’’ ističe Aleksandra Denda. Tako je grupa nastupala u jedinstvenom muzeju MoMA u Njujorku, festivalima Golden i Mendocino, Boston University Theater itd.\nSastav je prilikom nastupa u Americi delio binu sa međunarodno priznatim bubnjarem i profesorom Markom Đorđevićem koji će takođe nastupiti ovom prlikom, sa svojim fjužn bendom SVETI (Petar Krstajić – bas, Justin Salisbury – klavir). Marko Đorđević je uvršten u knjigu ,,The New Face of Jazz’’, kojoj su teme najistaknutiji džez muzičari našeg vremena. Važi za najznačajnijeg srpskog bubnjara, a ujedno je i profesor na Berkli koledžu.\nNa koncertu u Karnegi Holu, 24. septembra učestvovaće i:\nProtođakon Jovan Aničić, istaknuti pijanista- korepetitor Đorđe Nešić koji je svojim radom vezan je za Metropoliten Operu u Njujorku i za organizaciju Opera Amerika. Ovoga puta pratiće izuzetnu opersku pevačicu Katherine Whyte, zatim duo koji je svoju veštinu brusio na najznačajnijim edukativnim muzičkim centrima (Juilliard, Manhattan School of Music, Berklee College of Music ) – džez solistkinja Alma Mićić i gitarista Rale Mićić, uz pratnju pijaniste španskog porekla Abe Rabade.\nSutra počinje peti Belgrade SAXperience


Na Vlašiću pronađena tijela Bošnjaka ubijenih 1992. godine - Intelektualno\nNa lokalitetu Duboki potok, u općini Skender Vakuf, na nepristupačnoj lokaciji, pronađeni su posmrtni ostaci iz proteklog rata, a pretpostavlja se da se na tom mjestu nalaze posmrtni ostaci više osoba, saopćeno je iz Tužilaštva BiH.\nVlašić, Bosna i Hercegovina - 6. juni 2020: Na lokalitetu Duboki potok, u općini Sekender Vakuf/Kneževo, na nepristupačnoj lokaciji, pronađeni su posmrtni ostaci iz proteklog rata, a pretpostavlja se da se na tom mjestu nalaze posmrtni ostaci više osoba. ( Tuzilaštvo BiH - Anadolu Agency )\nTužitelj i stručni suradnik iz Posebnog odjela za ratne zločine Tužilaštva BiH, koordinirali su proces pripreme i osiguranja lokacije, radi provođenja ekshumacije na lokalitetu Duboka-Duboki potok, na planini Vlašić. “Na izuzetno nepristupačnoj lokaciji u planinskom području, pronađeni su posmrtni ostaci za koje se pretpostavlja da pripadaju žrtvama bošnjačke nacionalnosti iz mjesta Večići-Kotor Varoš, koji su se u novembru 1992. godine, preko Vlašića, pokušavali prebaciti do Travnika”, kazali su iz Tužilaštva.\nTokom procesa ekshumacije, bit će angažirani stručni deminerski i alpinistički timovi, kako bi se lokacija uspjela u potpunosti pretražiti. Osim predstavnika Tužilaštva BiH, na lokaciji su bili prisutni i predstavnici Instituta za nestale osobe, kao i predstavnici preživjelih žrtava, a lokaciju osiguravaju policijski djelatnici MUP-a RS. Ekshumacija će se nastaviti u narednom periodu.\nTags: Agresija na BiHposmrtni ostaciVlašić\nSaradnja sa okupatorom u Srbiji (1)\nPromocije knjige “Nedžmettin Erbakan – život, djelo, ideja”\nMigracije: Nove “push-back” strategije umjesto solidarnosti i humanosti


Na šta prvo pomislite kada neko kaže „registracija vozila“? Ako ste jedan od onih kod kojih ove reči izazivaju asocijaciju na gužve, čekanje u redovima, beskonačnu papirologiju i nervozu i ako vam se već bude neprijatna sećanja i hvata vas nervoza dok pokušavate da izračunate koliko još ima vremena do tog datuma u godini kada vas neizbežno očekuje nova registracija vozila, krajnje je vreme da se to promeni!\nProces registracije vozila ne bi smeo da bude nešto što vas svake godine iznova navodi da se zapitate da li vam je automobil zaista toliko neophodan, i apsolutno može da postane rutinska aktivnost koju obavljate bez napora i stresa. Kako? Pre svega, potrebna vam je agencija u kojoj sve možete da obavite na jednom mestu. Kako registracija vozila podrazumeva prethodno obavljen obavezan tehnički pregled vozila i uplatu polise osiguranja, BGDS Trade vam nudi mogućnost da sve ovo obavite na jednom mestu, u našoj poslovnici u Avalskoj 24V, u Beogradu. Nudimo vam usluge vrhunskog kvaliteta, po najpovoljnijim cenama, a uz brojne olakšice, popuste i akcije.\nAko želite da se unapred obavestite o troškovima koji vas očekuju, na našem sajtu vam je dostupan i kalkulator cene registracije vozila koji će vam izračunati sve troškove nakon što unesete tražene podatke.\nKao posebnu pogodnost izdvajamo poklone osiguranje putnika + pomoć na putu VOZZI 40 ako svoj termin rezervišete online.\nOdaberite BGDS Trade za svoju sledeću registraciju vozila i uverite se zašto nam na stotine zadovoljnih klijenata ukazuje poverenje i šta je to što opravdava našu lidersku poziciju u Čukarici i Rakovici, pre svega među našim komšijama iz Železnika, Belih voda, Umke, Sremčice, Ostružnice, Rušnja, Makiša, Petlovog brda i Vidikovca, ali i među klijentima iz čitavog Beograda.\nAko su vam potrebne dodatne informacije, budite slobodni da nas kontaktirate , vrlo rado ćemo vam pružiti odgovore na sva vaša pitanja i razrešiti vam sve nedoumice.


Šarović: Dodik treba ozbiljno da se zamisli nakon izjave Aleksandra Vučića o BiH - Index.ba\nNakon sastanka lidera stranaka opozicije iz Republike Srpske, novinarima se obratio predsjednik Srpske demokratske stranke (SDS) Mirko Šarović.\nTri su glavne teme o kojima su razgovarali vodeći opozicionari na sastanku u Istočnom Sarajevu, a to su: protesti koji su prije 15-ak dana održani u Banjoj Luci, različite inicijative Milorada Dodika o prenošenju nadležnosti BiH na RS i predstojeći vanredni izbori u Prijedoru.\n“Današnji zaključak je da nastavimo aktivnosti pripreme koje se tiču protesta i poslije protesta, s obzirom na to da aktuelna vlast nije ispunila nijedan od zahtjeva okupljenih građana. Ni kada su u pitanju ostavke, procesuiranja odgovornih za razne zloupotrebe. Nije ispunjen osnovni zahtjev koji se odnosio na sprečavanje medijskog mraka u RS-u”, najavio je Šarović.\nŠarović je ponovio da se opozicija snažno protivi svakoj aktivnosti koja dovodi u opasnost RS i BiH, te da će podržati isključivo legitimno prenošenje nadležnosti, a to je u Parlamentu BiH.\n“Jednostrane odluke, odluke koje bi prizivale rat su apsolutno neprihvatljive. Nasilno i bilo koja druga metoda koja bi dovela u pitanje živote ljudi, prizivala haos, za nas su potpuno neprihvatljive”, rekao je Šarović.\nOn je pomenuo saopćenje Ruske Federacije u kojem se navodi da dejtonska arhitektura u BiH nema alternativu, a govoreći o izjavi Aleksandra Vučića o zvaničnom stavu Beograda o aktuelnostima u BiH, Šarović je rekao da je vrlo znakovito.\n“Izjava predsjednika Srbije Aleksandra Vučića je takva da predsjednik SNSD-a treba ozbiljno da se zamisli. On je rekao da je za poštivanje Dejtona, te suvereniteta i teritorijalnog integireta BiH. Za njega je neprihvatljiva bilo kakva odluka koja bi ugrozila mir i sigurnost u BiH, ali i cijelom regionu”, naveo je Šarović.\nInače, Aleksandar Vučić je rekao danas da će podržati sve što se dogovore svetri naroda u BiH i što je u skladu sa Dejtonskim mirovnim sporazumom.\nOsim Šarovića, nakon sastanka su govorili i ostali opozicioni lideri. Predsjednik PDP-a Branislav Borenović je najavio pobjedu na predstojećim izborima za gradonačelnika u Prijedoru koji će biti održani 12. decembra ove godine. Rekao je da će opozicija biti ujedinjena oko jednog kandidata.\nPredsjednik DNS-a Nenad Nešić se osvrnuo na tenzije koje su trenutno podignute u Bosni i Hercegovini, uglavnom zbog ponašanja Milorada Dodika. Poručio je narodu da ne treba strahovati zbog potencijalnog rata.\n“Rata u BiH više neće biti jer ga mi nećemo dozvoliti, a ni međunarodna zajednica koja je ovdje prisutna na razne načine”, rekao je on.\nNaredni članakLidl traži radnike u Sarajevu, raspisani prvi konkursi


RTS :: Jačanje srpsko-kineske saradnje\nPolitika Jačanje srpsko-kineske saradnje\nJačanje srpsko-kineske saradnje\nutorak, 15. maj 2018, 14:32 -> 16:15\nU Skupštini Srbije održano prvo zasedanje Komisije za saradnju srpskog parlamenta i Svekineskog narodnog kongresa Narodne Republike Kine, koje su svečano otvorili kopredsednici te komisije – potpredsednik parlamenta Veroljub Arsić i njegov kolega iz Kine Cao Đenming.\nPozdravljajući prisutne u ime predsednice Narodne skupštine, narodnih poslanika i u svoje ime, Veroljub Arsić je istakao da model međuparlamentarne saradnje komisija predstavlja najviši oblik saradnje koji poznaje Narodna skupština u saradnji sa drugim parlamentima i naveo da je to prirodan rezultat istorijske bliskosti i uzajamne podrške dve zemlje i dva naroda.\nPolitički odnosi Srbije i Kine podignuti su na nivo sveobuhvatnog strateškog partnerstva, istakao je Arsić i dodao da je pored političke, razvijena i ekonomska i kulturna saradnja.\nO značaju koji pridajemo bilateralnim odnosima govori činjenica da je Srbija jedina zemlja koja ima Nacionalni savet za saradnju sa Kinom, naveo je Arsić.\nIstakao je da je na parlamentarnom planu potpisan je Memorandum o razumevanju između Narodne skupštine i Svenarodnog kineskog kongresa i Protokol o uspostavljanju Komisije, i dodao da to otvara prostor za unapređenje saradnje između radnih tela i poslaničkih grupa prijateljstva naša dva parlamenta.\nArsić je izneo uverenje da će se ova komisija potvrditi kao značajna platforma za razmenu mišljenja o aktuelnim temama između dva parlamenta, kao i da će predstavljati važan podsticaj ukupnoj parlamentarnoj saradnji.\nPotpredsednik Stalnog komiteta Svekineskog narodnog kongresa Narodne Republike Kine Cao Đenming u svom obraćanju je istakao da su poslednjih godina razmene poseta na visokom nivou naše dve strane veoma intenzivne, i da su odnosi podignuti na nivo sveobuhvatnog strateškog partnerstva.\n"Rezultati naše saradnje su bogati, kako u oblasti trgovine, investicija, izgradnje infrastrukture i energetike, tako i u oblastima kulture i turizma", naveo je Đenming. Dobra je saradnja i bliska komunikacija i u međunarodnim poslovima, naglasio je on i istakao da kineska strana ceni to što se Srbija dosledno pridržava principa "Jedne Kine", a da Kina poštuje teritorijalni integritet Srbije i njenu težnju ka evropskim integracijama.\nĐenming je naveo da uspostavljanje te komisije predstavlja stabilnu i efikasnu platformu na kojoj dve strane mogu jačati dijalog i saradnju i da će to imati značajnu ulogu u daljem razvoju naših odnosa.\nTokom Prvog sastanka Komisije za saradnju Narodne skupštine Srbije i Svekineskog narodnog kongresa Narodne Republike Kine, razmatrane su teme od značaja za obe strane, kao što su uzajamna parlamentarna podrška u vezi sa pitanjima od vitalnog interesa i nacionalnog značaja, učešće parlamentaraca u borbi protiv "tri zla" (terorizma, separatizma i ekstremizma), parlamentarna podrška trgovinsko-ekonomskoj bilateralnoj saradnji, parlamentarna podrška razvoju srpsko-kineskih veza u oblasti poljoprivrede, kulture, nauke i obrazovanja i razmena iskustava u upravljanju državom i vladavini prava.\nZaključujući Prvi sastanak komisije, kopredsednici Arsić i Đenming složili su se da je za parlamentarce oba parlamenta bila od izuzetne važnosti razmena mišljenja i iskustava na aktuelne teme i izazove i da je otvoreno novo poglavlje u prijateljstvu i međuparlamentarnoj saradnji.\nArsić i Đenming su istakli i da je bitno i dalje ulagati napore na produbljivanju saradnje između Srbije i Kine, kako na bilateralnom nivou, tako i u okviru međunarodnih institucija i organizacija, a naročito u okviru inicijativa "Kina + 16" i "Pojas i put", saopšteno iz Narodne skupštine.


Estoque - performanse i izdržljivost u jednom automobilu - AutoExclusive - Auto vesti, Novi, Luksuzni, Polovni automobili\nEstoque - performanse i izdržljivost u jednom automobilu\nLamborghini Estoque predstavlja unikatan konceptni automobil italijanskog brenda, kreiran kao studija sa četvoro vrata...\nZa razliku od prethodnih Lamborghini automobila, koji dolaze sa srednjim motorima, sportkih dvoseda, Estoque je limuzina sa četvoro vrata.\nEstoque je prvi put predstavljen 2008. godine na pariskom sajmu automobila i predstavlja prvi model italijanske kompanije sa motorom na prednjoj strani još od LM002 vozila. Ova mašina opisana je kao koncept limuzina sa četvoro vrata vredna 230.000 dolara, a trenutno poseduje V10 motor zapremine 5,2 litara, ali su predstavljene i neke druge opcije kao što su V12, V8 agregati, ili čak hibridna turbo dizel varijanta, koju je tada najavljivao direktor italijanskog brenda Manfred Ficdžerald.\nMeđutim, 22. marta 2009. godine objavljeno je da su proizvodni planovi za Lamborghini Estoque otkazani. Kako su izvršni direktori kompanije Lamborghini rekli, model Estoque nažalost, nije dostigao proizvodnu fazu i odluka o tome da li će ovaj prelepi model biti proizveden ili ne, nije donešena zbog prodaje i markentiških razmatranja tržišta.\nStiven Vinkelman, vlasnik kompanije Lamborghini, od tada je implicirao da je sedan varijanta sa četvoro vrata veoma verovatna, naglašavajući da su reakcije na Estoque model bile veoma dobre i da je automobil pokazao velike mogućnosti italijanskog brenda van tržišta superautomobila.\nEstoque je u suštini konceptualni model super sport automobila sa četvoro vrata i nastavlja tradiciju ovog brenda sa potpuno novom raznovrsnošću. Orijentisan na svakodnevnu vožnju, on predstavlja savršenog partnera za životni stil koji od automobila zahteva više. Konceptualno govoreći, Estoque izražava ideju kompanije Lamborghini koja se sastoji od stvaranja veoma praktičnog GT i vrhunskog super-sport automobila.\nOvo je pre svega, model sa unikatnim i neuporedivim stilom, dugačkom bazom točkova, širokom karoserijom i velikim točkovima, kombinovanih sa niskom siluetom i odvažnim izgledom, koji zajedno predstavljaju tipičnu kreativnost stila kompanjije primenjenu na krajnje inovativnom koncept sedanu, koji će nadamo se, jednoga dana pronaći svoje zasluženo mesto u svetu.


Razgovor s bivšim šampionom pomogao Markesu - Moto Berza\nŠpanac je bio van staze devet meseci, nakon što je na Heresu slomio desnu ruku. Na povratnički nastup smo morali da čekamo do Portugala i trke vožene na stazi Portimao.\nTokom konferencije za medije, održane nakon jučerašnjeg nastupa, Markes je otkrio da mu je polusatni telefonski razgovor sa petostrukim MotoGP prvakom Mikom Duanom dosta pomogao.\n"Dok sam se oporavljao od povrede, mislio sam da ću brzo povratiti svoju formu. Ali još od trke u Portugalu vidim da sam daleko od nivoa performansi na koje sam navikao."\n"Bilo je teško od tog trenutka, a naredne trke su bile još teže. Nije lako, ali pokušavam da se fokusiram na to da budem što bolji i da zaboravim sve komentare."\n"Trudim se da slušam prave ljude i da nađem nešto što mi može pomoći. To je bio slučaj sa telefonskim pozivom Mika Duana. S njim sam se video još na Muđelu, gde smo dosta razgovarali o ovoj situaciji, pogotovo što je on prošao kroz sličnu stvar 1992. i 1993. godine."\n"Bio je to razgovor od pola sata, tokom kojeg sam samo slušao. Pričao mi je o svojoj situaciji, ali je istovremeno objašnjavao i moju."\n"Imao je identične probleme, poput nerazumevanja motocikla, glupih grešaka, padova. Na nekim trkama je bio brži, na nekim sporiji, a sve kroz šta sam prošao ove godine, on je već prošao", naglasio je Markes.


Konferencija „Principi osnaživanja žena“ | UGS Nezavisnost\nKonferencija „Principi osnaživanja žena“\nDatum: 13. marta 2012 Kategorija: Sekcija ženaNema komentara\nBEOGRAD – U sredu, 7.marta održana je konferencija „Pricipi osnaživanja žena: Ravnopravnost znači uspešno poslovanje – srpske kompanije kao lideri“, koju je organizovala Agencija UN WOMEN za rodnu ravnopravnost i osnaživanje žena. U prisustvu predsednika Borisa Tadića potpisana je „Deklaracija o poštovanju principa osnaživanja žena“, koju je podržalo osam velikih kompanija, koje posluju u Srbiji . Na ovaj način kompanije: Aktavis, Avon, Banka Intesa, Calsberg, B92, Coca-Cola, Erste Bank i IBM priključile su se drugim kompanijama u svetu ( ima ih više od 400), u nastojanju da poboljšaju položaj žena na tržištu rada.\nDeklaraciju je potpisao i predsednik Srbije Boris Tadić.\nKonferencija je obuhvatila 4 sesije kroz koje su predstavljeni i promovisani Principi koji su potpisani u Deklaraciji.\nUvodnu reč na Konferenciji imali su g-din Nils Ragnar Kamsvog, ambassador Norveške, i g-đa Dorit Nican Kaluski, v.d. stalnog kordinatora Ujedinih nacija u Srbiji.\nPozdravnu reč imale su g-đa Erika Kvapilova, regionalna direktorka UN Women za Centralnu i Jugoistočnu Evropu, i g-đa Andrea Brbakić, predsednica Upravnog odbora Globalni dogovor Ujedinjenih nacija, Srbija.\nPrva sesija nosila je naziv: “Rodna ravnopravnost i principi osnaživanja žena”.\nU okviru ove sesije su bili predstavljeni principi osnaživanja žena i zbog čega je rodna ravnopravnost važna za poslovanje, istovremeno ukazujući na negativan uticaj koji neravnopravnost ima na privredu i same kompanije. Sesija je nastojala da iz ugla kompanija ukaže na značaj uključivanja u poslovanje, odnose s partnerima/kama, dobavljačima/cama i potrošačima/cama. Posebna pažnja bila je usmerena na uvođenje principa osnaživanja žena za ostvarivanje standarda rodne ravnopravnosti, kao i na ekonomske koristi koje uvođenje rodne ravnopravnosti ima na poslovanje kompanija.\nGovornici u ovoj sesiji su bili: Milana Rikanović (UN Women Srbija), Matthias Stausberg (Globalni dogovor Ujedinjenih nacija, NY), Snežana Lakićević ( Ministarstvo rada i socijalne politike, Savet za rodnu ravnopravnost, Vlada Republike Srbije), Natalija Mićunović (Uprava za rodnu ravnopravnost Ministarstva rada i socijalne politike Republike Srbije) i Kathryn Dovey (Inicijativa globalnog biznisa za ljudska prava).\nDruga sesija nosila je naziv: ”Osnaživanje žena na radnom mestu”.\nKroz ovu sesiju razmatrani su ključni elementi značajni za unapređenje rodne ravnopravnosti na radnom mestu. Teme koje su razmatrane su ukazivale kompanijama zbog čega je važno da osiguraju da su njihove politike i poslovanje rodno osetljivi i da identifikuju faktore koji imaju različiti uticaj na žene i muškarce. Takođe je razmatrano na koji način korporativna kultura može promovisati ravnopravnost, uključenost i nediskriminaciju.\nGovornici u ovoj sesiji su bili: Jovan Protić ( Međunarodna organizacija rada ), Matthias Stausberg (Globalni dogovor Ujedinjenih nacija, NY), Sandra Gucul Milojević (IBM), Tijana Marjanović (Cisko), Ivana Marković (Carlsberg), Reita Camović Bogdanović (Actavitas), Sebastian Beko (Avon), Vesna Ristanović (Viktimološko društvo Srbije), Nevena Petrušić (poverenica za zaštitu ravnopravnosti) i Reiko Tsusima (Međunarodna organizacija rada).\nTreća sesija nosila je naziv : “Lanac vrednosti i marketinške prakse kojima se osnažuju žene – aktivnosti u zajednici”.\nU okviru ove sesije predstavljene su rodno osetljive aktivnosti koje kompanije sprovode u odnosima sa dobavljačima/cama unutar lanca vrednosti, kao i sa partnerima/kama, a koji imaju za cilj unapređenje ravnopravnosti i inkluzije. Poseban naglasak bio je na ulozi koju poslovni sektor ima u oblikovanju imidža žene i u borbi protiv stereotipa u marketinškoj praksi, ali i na zagovaranju među građanima i građankama za promene u društvu.\nGovornici u ovoj sesiji su bili: Svetlana Budimčević (Unija poslodavaca Srbije ), Dragana Koruga (Coca-Cola Hellenic), Mirjana Panin (Opportunity Bank ), Sonja Konakov (Erste Bank ), Olivera Popović (Udruženje oslovnih žena), Dejan Trifinović (Privredna komora Srbije – TBC), Veran Matić (B92).\nČetvrta sesija nosila je naziv: “Merenje napretka i izgradnja koalicija za ženska prava”.\nU okviru ove sesije predstavljen je značaj transparentnosti, merenje rezultata i javnog izveštavanja o uspesima kao i razmeni informacija o pozitivnim iskustvima s partnerskim kompanijama. Koalicije za ženska prava mogu da osiguraju da kompanije, država, međunarodne organizacije i drugi preduzmu mere za rešavanje glavnih izazova i prepreka, identifikuju zainteresovane strane, kao i da sprovode druge odgovarajuće intervencije.\nGovornici u ovoj sesiji bili su: Marija Raković (Populacioni fond Ujedinjenih nacija), Matthias Stausberg (Globalni dogovor Ujedinjenih nacija, NY ), Sanja Popović Pantić (Udruženje poslovnih žena), Marija Babović (Grupa za razvojnu inicijativu Secons), Kathryn Dovey (Inicijativa globalnog biznisa za ljudska prava).\nIspred sindikata UGS „Nezavisnost“ konferenciji “Principi osnaživanja žena” prisustvovale su: Slađana Kiković, šefica Pravne službe, Tijana Ivković, predsednica Sekcije mladih, i Jasminka Marić, predsednica Sekcije žena.\nInicijativa za donošenje Zakona o sudovima rada\nJačanje socijalnih kompetencija za zapošljavanje i razvoj karijere\n10. marta 2018\nTo je naš dan – to je naše vreme: Uzdizanje za jednakost\n08. marta 2018\nPoruka povodom 8. marta


Xbox 360 Freemium Games 28.Apr.2012, 17:15, Izvor: ITsvet.com\nSvet mobilnih igara i igračkih konzola mogao bi uskoro da se svede na jednu tržišnu oblast: Freemium igre. Todd Harris, izvršni direktor i jedan od programera Hi-Rez studija, navodi da uprkos činjenici da igračke konzole nisu uspele u odgovarajućoj meri da obezbede besplatne igre, njegova firma u saradnji sa kompanijama Sony i Microsoft radi na obezbeđivanju podrške za besplatno igranje na konzolama. U toku jučerašnjeg dana istraživačka firma NPD objavila je izveštaj o nedavno izvršenom istraživanju čiji rezultati su pokazali da se 40% onih koji su preuzeli neku besplatnu igru odlučilo na kupovinu.\n29.Apr.2012, 16:20, Izvor: ItRešenja.com\nSvet mobilnih igara i igračkih konzola mogao bi uskoro da se svede na jednu tržišnu oblast: Freemium igre. Todd Harris, izvršni direktor i jedan od programera Hi-Rez studija, navodi da uprkos činjenici da igračke konzole nisu uspele u odgovarajućoj meri da obezbede besplatne igre, njegova firma...\n28.Apr.201228.Apr.2012: HiTech28.Apr.2012: ITsvet.comDan pre: 27.Apr.2012Dan pre: HiTechDan pre: ITsvet.comDan posle: 29.Apr.2012Dan posle: HiTechDan posle: ITsvet.com


Sa grupom Poslednja igra leptira pevala je “Dečko ajde oladi”: Evo gde je danas preslatka Lidija!\nPevala je u grupama „Poslednja igra leptira“ i „Srebrna krila“, otpevala veliki hit „Dečko, ajde oladi“, a onda se posle uspešne karijere povukla. Morali ste da zapamtite to lice i taj glas. Kako god to nazvali harizma ili neki poseban faktor za šou-biznis, Lidija Asanović je te posebne kvalitete imala na pretek.\nLidija koja danas ima 51 godinu i koja je poreklom iz Zagreba, široj publici se predstavila kao pevačica „Poslednje igre leptira“ u kojoj je pevala uz legendarnog Nenada Radulovića, Nešu Leptira.\nSa njim je i izvela pomenutu numeru koja se i danass sluša sa podjednakim intezitetom kao i pre nekoliko decenija.\nPridružila se kasnije drugoj ništa manje uspešnoj grupi, „Srebrnim krilima“, zamenivši Vladu kalembera koji se otisnuo u solo vode, na iste godine kada je postala njihova pevačica, 1988, nastupila je na Evroviziji. Izveli su pesmu „Mangup“ i zauzeli šesto mesto.\nLidija je na Evroviziji imala zanimljiv stajling, a predstavila se tada u potpuno drugačijem imidžu od onoga koju je krasio dok je delila scenu sa Nešom Leptirom.\nUspesi su tek čekali Lidiju, ali je ona 1992. godine napustila domovinu i preselila se u Nemačku gde se kasnije udala. Živi danas u Minhenu i nosi ime Lidija Raš.\nOd njenog odlaska sa ovih prostora do danas na regionalnoj muzičkoj sceni se mnogo toga promenilo. „Srebrna krila“ su nakon Lidije dobile Vlatku Pokos i tako nastavila tradiciju da stvaraju velika muzička imena, rok i pop muzika je otišla u drugi plan, pojavili su se brojni novi muzički pravci, ali se „Dečko, ajde oladi“ i ostale pesme koje je Lidija izvodila i dalje slušaju.\nŽrtva „neslane šale“\nLidiju njeni obožavaoci nisu zaboravili, a budući da se njen glas često čuo sa raznih strana svih ovih godina, pričalo se i pisalo o njoj.A pre dve godine pojavila se vest da je pevačica poginula u saobraćanoj nesreći u Nemačkoj. Srećom, Lidijarođena sestra Violeta je negirala takve glasine.\n(BalkansPress / ZenaBlic.rs)